Prayers: Kiribati : Android, iPhone, iPad, Windows, Mac\nBahá'í Prayers (Kiribati)\n(Are e tangiria n atonga te tataro aio, ke e tei ao n rairaki nakon Te Atua, ao, ngke e tei i aon ana tabo, e na taraa te angaatai ao te angamaing, n aron ae e tataninga Ana nanoanga te Uea, te Kabanea n Nanoanga, te Moamoaaomata. Ngkanne ke e atonga aei:)\n(Ke e tabeki baina n ai aron ae e bubuti nakon Te Atua—are e kakabwaiaaki ao ni karietataaki Ngaia—ao n atonga aei):\n(Ke katorobubua, ni bobaraaki ni kaboa ramwana ma aontano, e atonga aei):\n(Ke e tei ao n atonga aei):\n(Ke e tabeki baina ni bubutii, ao n atonga aei):\n(Ke e tabeki baina, ao ni kaokiokia n atonga te Ara are Moan te Kakannato [Alláh’u’Abhá] tenua te tai. Ke e bobaraaki ni katokai baina i aon bubuanwaena i matan Te Atua—Te kakabwaiaaki ao te karietataaki—ao n atonga aei):\n(Ke e teirake ao n tabeki baina ni bubuti uoua te tai ni bubutii, ao ni kaangai):\n(Ke e teirake ao n tabekarake baina tenua te tai, ao ni kaangai):\n(Ke e katorobubua ao, ni kabobaraaka ramwana nako aontano, ao ni kaangai):\n(Ke e tekateka ao ni kaangai):\n(Ke e kainetia ao n atonga aei):\n(Ke e kaokioka atongan te Ara are Moan te Kakannato tenua te tai, ao ni bobaraaki ni katikui baina i aon bubuanwaena, ao e atonga aei):\n(Ke teirake ao n atonga aei):\n(Ke e kaokiokia n atonga te Ara are Moan te Kakannato tenua te tai, ao ni katorobubua ao ni kaboa ramwana ma aontano, ao e kaangai:):\n(Ke e tabekarake atuuna, ao ni kainetia n tekateka, ao e atonga aei):\n(Are e kan tataro, e na teboki baina, ao ngke e tabe n teboki, e atonga aei):\n(Ao ngke e tabe n teboki matana, ke e atonga aei):\n(Ke e teirake, ao ni kaaitara te Qiblih—Boton te Nebonebo, are i Aakora, ao ke e atonga aei):\n(Ngkanne, ke e bobaraaki, ma baina ni kawenei i on bubuanwaena, ao n atonga aei):\n(Ngkanne, e tei ma baina aika e taakin, nanon baina n tararake nakon matana, ke e atonga aei):\n(Ngkanne, ke e tekateka, ao n atonga aei):\n(Ngkana iai temanna are e rineia n atonga te kibu aei nakon are te kibu are e abwabwaki n taekana aei: “E a tia ni kaotia Te Atua bwa bon akea riki Te Atua ma ti Ngaia, te Buoka n te Kanganga, ao te Maiu i bon Irouna,” e na bon tau. Ao n te aro anne, e na bon tau naba ike e mena iai, ngke e tekateka, n rineia n atonga te kibu aei: “I kaotia ma te koaua n Am katiteuana ao n ti temanna Ngkoe, bwa boni Ngkoe Te Atua, ao bon akea riki Te Atua i Rarikim.”)\nAan te Waaki\nTe Atua, ae Atuau! Kaotai moaia Am koraki ake a Tatangiriko ni koaua, ao buokiia ni barongaia anera n te tokanikai ae e koaua raoi. Kamatoai waeia i aon Kawaim ae e eti, ao man Am tituaraoi are mangkoa kauki i mwaaiia mataroan Am kakabwaia; bwa a kaakabanea i aon Kawaim baike Ko a tia n anganiia, n tararuaa Am Aro, ni katutuka aia mwioko i nanon aia Ururingko, n angaanga nanoia i bukin Tangiram, ma n aki tauanibwai ni kaubwaiia i bukin neboan Tamaroam, ao ni kakaaei aanga i bukin Kakukureiam.\nAu Uea! Baairea i bukiia te tibwa ae mwaiti, te kabomwi are e kaman katauaki ao te kanuwanga ae koaua.\nBoni Ngkoe, ni koaua, te Tia Angaanga te Maiu, te Tia Buobuoki, te Aakoi, te Tituaraoi, te Angaanga n taai nako.\nAu Uea! Au Uea! I Neboiko ao I Katituaraoiko bwa Ko a tia n nanoangaa Am toro te aine ae mangori aei. E bon karinanoa ma ni Kamoamoako Am toro aei ngkai Ko a tia ni kairia nakon Ueam ma n kaongoa Am weewete ae moan te rietaata nakon te aonaaba aei, ao Ko anganna naba te noraaba bwa e na noori Am kanikina ake a konaa ni kakoaua Am tautaeka n tokanikai i aon bwaai nako. Au Uea! I a bon anganiko te ataei ae i nanon birotou aei bwa e aonga n riki bwa ataein Abanueam ae moan te bongana, bwa e na rikirake i nanon Am tangira, e na maiu ma n rikirake i aan Am kaawakin ma Am kairiiri. E bon koaua! Bwa boni Ngkoe te Aakoi. E bon koaua bwa boni Ngkoe ae moan te bati Am bwai n Aakoi.\nTe Atua! Reireiniia ataei aikai. Ataei aikai bon aroka n Am onaroka, Ueen Am tawaana, rootin Am onaroka. Kabwaka Am karau i aoia; kaootaa Taain te Tamnei i aoia ma Am tangira. Kareiia n Angim bwa a na kaitiakiia bwa aonga n reireiaki, n rikirake ao ni waakirake ao ni karekea moan tamaroaia. Bon Ngkoe te Tia Angaanga! Bon Ngkoe te Tia Ibuobuoki!\nAtuau! Kairai ao kaawakinai. Kaotaa riki tauran nanou ao karikai bwa te itoi ae raneanea.\nBon ni Ngkoe te Mwaaka ao te Korakora.\nAu Uea! Au Uea! Ngai te teei ae e karako au ririki. Kamarikeai man mmamman Am atataiaomata, kataneiaai i nanon bwanibwanin Am tangira, reireiai i nanon kuuran Am kairiiri ao karikirakeai i aan nuun Am tituaraoi. Kabwaraai man te roo, karikai bwa teuana te oota ae ura mwaaka; kainaomataai man te aki kukurei, karikai bwa ueen te o n rooti; katauai bwa Nna riki bwa te toro i matan Am mataroa ao karuoa nako aou te aroaro ao te anua ake aekaia naake a etieti; karaoai bwa teuana bukin rikin te tituaraoi i bukin te aonaaba n aomata, ao unekenekea atuu ni baunuean te maiu ae akea tokina.\nNi koaua, boni Ngkoe te Korakora, te Matairiki, te Tia Ongo.\nTe Uea ae akea Kabotauana! I bukin Te teei are e aki konabwai naba Ngkoe te Tia Kaawakinna, ao i bukin are e mamaara ae bubure aei bwa Ko na aakoi ao Ko na kabwaraa ana bure.\nTe Tia Karikibwai! E ngae ngke bon ngaiira uteute ae akea manera, ma bon bwain naba Am onaroka aika a uarereke, ae akea ueeia ma baaia; ngaia are kamwarakea te uteute aei ni karaun Am Tituaraoi; kaitiakia ao kamaiu aroka aikai n angin Am rikirake n tamnei.\nKautiira, kaootaiira, kaawakiniira, anganiira te maiu are akea tokina ao katauiira i nanon Am abanuea.\nTe Atua, karikirakea te teei aei i nanon Tangiram, anganna te amwarake teuana mai nuukan nanon Am aakoi ae riai i bukina, ao kaawakinna raoi ni nnen rootin Am tangira ao kamaiua n ranin Am aakoi. Karikia bwa ataein Abanueam ao kairia i nanon Taekam. Ngkoe ae moan te Mwaaka ma n Aakoi ao moan te Ataataiaomata, are E moa i aon bwaai ni kabane Ana Karaoiroi.\nNgkoe Te Atua ae Moan te Itiaki ao te Katoki ni Mwaaka! Bon au Uea Ngkoe ae moan te Aakoi! Anganiira te aeka ni korakora are ti na kona iai ni kaaitarai aeka ni kanganga nako ni katabwanina te aonaaba, ao kariaia anganakira te aeka ni mwaaka teuana are e na tabeki naon ara kekeiaki mwaaka n aron naon Marawan te Betebeke, ni kona n rooti aon biken te itera Mainiku ao te itera Maeao.\n(An botaki ngkami n te kimwareirei ae akea renganana, ao ni moanakin te bowi, atonga te tataro aio):\nNgkoe Uean te Abanuea! E ngae n are rabwatara a botaki ikai, ma nanora a mwaneraoi ni uotakinako n Am tangira, ao ti a tabekaki nako n ootan Moam ae e oota nako. E ngae n are ti ngore ma ti a tataninga kaotiotakin Mwaakam ao Korakoram. E ngae n are ti a kainnano n akea ara bwai ao akea angara, ma ti bon anaanai baike a bobuaka man kaubwain Abanueam. E ngae n are timtim ngaira, ma ti bon tootoom man kabin nanon Am marawa. E ngae ngke ngaira bubuntano, ma ti bon raitiiti man mimitongin Am Taai are raneanea.\nNgkoe ae te Tia Angaanga! Karuoa Am buoka, bwa ni kabane aika a botaki ikai a na riki n tatabemaniia bwa te taura te nenea ae ura, boton te kariirii, te tia weewete nakon Abanueam ake i karawa, bwa n tokina ao ti na karika te aonaaba ae ai moone aio bwa katootongan Am Bwaretaiti.\nI a tia n teirake n te ingabong aei man Nanom n aakoi, Atuau, ao ni kiitana mweengau ma ni kabwanina au onimaki Iroum, ao ni kaburea taekau nakon Am kakaawakin. Karuoa, ngkanne, nako aou, man karawan Am atataiaomata, te karaoiroi teuana mai Rarikim, ao e na konaa iai n reke irou okiran mweengau i nanon te mauri n ai aron are Ko a tia n anganai te konaa ni mwananga i aan Am kakaawakin ma au iango ake a tia n teimatoa ni kaineti Nakoim.\nBon akea riki Te Atua bwa ti Ngkoe, te Onoti n Ti Ngaia, ae Akea Kabotauana, te Kabanea n Ataibwai, te Kabanea ni Wanawana.\nAtuau, I a tia ni uti i nanon Am katantan, ao I a riki bwa teuare e bubutii katanana ni maeka i nanon Am tabo ni kaawakin ma korakoran Am totoko. Au Uea, kaotaa nanou n raoiroin kanoan Bongin Ataakim n ai aron naba ae Ko kaotaa iai au taratara n ootan ngainan Am aakoi.\nAtuau, buoka Am toro aei bwa e na karietaa te Taeka, ao n ekanakoa are akea nanona ao are e kaairua, ni katea raoi te koaua, ni kabutinakoi taian kiibu aika a tabu, ni kaotai te oota, ao ni karika ootan te ingaabong n ingi i nanoia ake a etieti. Boni Ngkoe, ni koaua, te Moamoaaomata, te Kabwarabure.\nO te Atua ae Atuau! Buokiia Am toro aika Ko onimakiniia bwa a na tatangira ma n akoako nanoia. Buokiia ni kataorababa, i buakoia natannaomata nako n te aonaaba, ootan te kairiiri are e roko man Botakiia naake a ririeta. Ni koaua, boni Ngkoe te Matoa, te Mwaaka, te Korakora, te Kabanea ni Konabwai, te Tia Angaanga. Ni koaua, boni Ngkoe te Moamoaaomata, te Maem, te Raoiroi, ao te Kabanea n Atataiaomata.\nIbukiia aika a mwananga i bukin te kabuti reirei nakon taabo nako ma ni mwamwananga n taabo aika a ia¬nena; e kona n atonga te tataro aei ni bong ao ni ngaina.\nTe Atua, Atuau! Ko noorai ngkai e otab¬wanini¬aki nanou ao ni katikaki nakon Abanueam ae e mimi¬tong, n urarake n ain Am tan¬gira i buakoia ao¬mata, bwa te tia uataeka i bukin Abanueam n taabo aika a bati ao ni ua¬maae aikai, ni ko¬re¬aki man bwaai ni ka¬bane ma ti ngkoe, ni kaakeaa te moti¬rawa ao te mwen¬garaoi, n raroa nako man mweengau are I ma¬maeka iai, n riki bwa te tia ti¬o¬tio n taabo aikai, te ia¬nena ae e bwakara aon¬tano, ni kari¬nanoai i matan at¬i¬bun Am Mataroa ae e ka¬ri-etataaki, n ongeaaba nakon Am karawa ae e ri¬etaata mimi¬tong¬ina, ma n Taromauriiko n auan te tairiki ao n tab¬we¬nan te ingabong, ao n Bubu¬ti¬iko man onnon Nakoim n te in¬gaabong ao n te tairiki bwa Ko na buokai ri¬nanon am titu¬araoi ni beku i nanon Am Waaki, ni kataorababaa nako ki¬raroa Am reirei ma ni ka¬ri¬etataa Am taeka n it¬eran te aon¬aaba aika i mainiku ao i maeao.\nTe Uea! Kako¬rakora nuukau ao karikai bwa Nna kona ni beku Ibukim ma te nanoko¬rakora, ao tai katukai n ti ngai, ni maroaa ao n aki kon¬ab¬wai n taabo aikai.\nTe Uea! Kari¬aia bwa Nna ireken¬rao ma Ngkoe n tain maroaau, ao riiki bwa Raou n taabo aika a ia-nena aikai.\nNi koaua, bon Ngkoe te Tia kam¬a¬toaia naake Ko bon taku bwa Ko nano irouia ake ko bon tan¬giria ao ni koaua, bon Ngkoe te Ko¬rakora, te Maiu i bon Irouna.\nAre e mwamwananga nakon iteran mwakoro nako ni kabuta te reirei, iaon maunga, rereua, aaba ao taari ke wareka raoi te bubuti aei:\nO te Atua! O te Atua! Ko nora mamarau, rinanou, ao mangoriu imataia Am karikibwai nako; e ngae n anne, I bon katuka au onimaki Iroum ao I teirake ni kabuta nakoa Am reirei nako ibuakoia Am toro aika korakora, ni katan iaon Mwaakam ao Korakoram.\nO te Uea! Bon ngai te mannikiba ae mwaoto baina ao e kan kibarakea Am mwaawa ae akea tiana. E na kanga n reke nakoiu aei ma bon tii rinanon Am ibuobuoki ao Am nanoanga, Am kamatoa ao Am ibuobuoki.\nO te Uea! Nanoangai ni mamarau, ao kakorakoraai ni Mwaakam. O te Uea! Nanoanga au aki konabwai, ao buokai ni Korakoram ao Kakannatom.\nO te Uea! Ngkana ikeiken te Tamnei ae Raoiroi e kamatoa te karikibwai ae bon te kabanea ni ngore, e karekei bwaai ni kabane nakon are tangiria ao ni bwaini bwaai nako ake e nano iai. Ni koaua, Ko a bon tia ni buokia Am toro n taai aika nako ao, e ngae ngke kabanean ngoreia Am karikibwai, kabanean rinanoia Am toro ao kabanean aki kakawaki ibuakoia ake a maeka n te aba, rinanon Am katabuaki ao Korakoram a tia ni moan bwai iaoia kabanea ni mimitong ibuakoia Am aomata ao kabanea ni kakannato ibuakoia botanaomata. Aongkoa ngkekei bon taian manibeti, a riki bwa ai bwanuean mannikiba aika falcons, ao ngkekei ngkoa bon taian ranga n ran aika uarereke, a riki bwa ai taari, rinanon Am tituaraoi ao Am nanoanga. A riki, rinanon Am akoi ae korakora mwaitina, itoi aika raneanea iaon oraitanin te kairiri, mannikiba anene inanon rootin te onaroka ae akea tokina, raian a bekorara inanon buakonikain te atatai ao te niniwana, ao kuua a uaua inanon marawan te maiu.\nNi koaua, bon Ngkoe te Nanoanga, te Mwaaka, te Korakora, ao Katokia Nanoanga.\nO Ngkoe te Kabanea ni Korakora! Bon Am toro ngaira aika kananoanga; ti raroa nako ao ti ririkana Menam irarikira, ti bon takaroroa ranin Am mwanibwa, ti aoraki, ti bwarua Am kakamaiu. Ti nakonako inanon Kawaim ma bon akea ara oi ke oin ara kantaninga ma tii kabutanakoan Boiararam, n te aro bwa tamnei ni kabane a na kona n irakea bwanaaia: O te Atua, “Kairira nakon te kawai ae ineti.”2 A bia kaureaki mataia bwa a na nora te oota ao a bia kainaomataaki man rotongitongin te roonnano. A bia ikotaki ni katobibia tauran Am kairiri. A bia taan aki kabwaibwaiaki aikai ni katoaki ma te tibwa. A bia kananoanga aikai n riki n onimakinaki n taekan Kamiimiim.\nTaan kauamaea boiararan nako te Atua a kona n atonga te tataro aei ni katoa ingabong:\nO te Atua, Atuau! Ko nora te mamara aei e bubuti ibukin te kakorakora ni karawa, te kainnano aei e bwarua kaubwain nako Am karawa, te takaroro aei e korakai nanona nakon mwanibwan te maiu ae akea tokina, te ikuaki aei, e ririkanaa Am berita ni kamarurung rinanon Am nanoanga ae akea tiana are Ko a tia ni motikia ibukia Am toro ake Ko rineiai inanon Am abanuea are ieta.\nO te Uea! Bon akea te tia buokai ma bon tii Ngkoe, bon akea umwau Irarikim, ao akea te tia kanuaai ma bon tii Ngkoe.\nO au Uea! Kariaiaai bwa Nna kamwawaaki man bwaai nako ma tii Ngkoe, n taua ni kamatoa rabin Am kakabwaia, ni babanennano raoi nakon Am Aro, n tiku ni matoa ao n teimatoa inanon Am tangira ao ni ira raoi are Ko a tia ni koreia inanon Am Boki.\nNi koaua, bon Ngkoe te Mwaaka, te Korakora, Akea Tian Mwakana.\nKo noorai, au Uea, ma moau are e rairaki nakon karawan Am tituaraoi ao marawan Am bwain aakoi, ni bubai man bwaai ni kabane i Rarikim. I Butiiko, ni mimitongin Taain Am Kaotioti i aon Tiinai, ao ni korakoran ootan Tobibin Am raoiroi are e ootanako man rabin karawan Aram, are te Kakabwarai buure ao ni bwaina te atataiaomata nakoiu. Korobokiia i bukiu, ngkanne, n Am kainikoroboki ni mimitong baike a na karietataai rinanon Aram n aonaaban te karikibwai.\nBuokai, au Uea, ni kaineti Nakoim, ao n ongoongo ni bwanaaia naake Ko tangiriia, ake mwaakan te aonaaba a tia n aki konaa ni kamamaraiia, ao tautaekan aaba nako a tia n aki konamaki n tauiia Mairoum, ao naake a tia n taku ngke a waaki Nakoim: “Bon Te Atua ara Uea, Ueaia ni kabaneiia ake i karawa ao ni kabane aika i aon te aonaaba.”\nTe Atua ae Atuau! I a tia n teirake ao ni kitana mweengau, ao n teimatoa n taua roobun Am tangira ao I a tia n anga ngai ni kabanea nakon Am tararua ao Am kakaawakin. I butiiko ni Mwaakam are Ko a tia iai ni kaawakiniia ake Ko tangiriia man tibanakoia man kawaiia ao te katei nakon te raoiroi, ao man kakiriwean te tua, ao ni kabane taan karaoi aaro akanne aika a aki tau are a bon tia ni kararoaiia Mairoum, kaawakinai ao kamaurai n Am atataiaomata ao Am nanoanga.\nKarikai bwa Nna manga oki nakon mweengau ni Korakoram ao Mwaakam. Boni Ngkoe ni koaua moan te Mwaaka, te Buoka n te kangaanga, ao te Maiu i bon Irouna.\nAtongnga: Te Atua bon mwiokon bwaai ni kabane. Akea i karawa ke i aon te aba ae e konaa n anga bwaai nako ma bon ti Ngaia. Mangaia ae bon Ngaia Irouna te Tia Ataibwai, te Tia Buokiira ao Ana bwai te Mwaaka.\nAtuau! Atuau! Katiteuanai nanoia Am toro, ao kaoti nakoia bukin Am Waaki ae e kakannato. A bia toua mwiin Am moti ao ni mena i nanon Am tua. Buokiia, Te Atua, n aia kekeiaki, anganiia te korakora ni beku i Bukim. Te Atua! Tai katikuiia n ti ngaiia, ma kairi ingin waeia n ootan Am atatai, ao kaungai nanoia n Am tangira. Ngkoe, ni koaua, aia Tia Ibuobuoki ao aia Uea.\nTe tataro ibukin te mate e kakabonganaaki i bukiia kaain te Baha’i ake e a tia ni koro 15 aia ririki. “Ti aio te tataro ni Baha’i ae e kabaebae are e ananaaki n te bwanin; e na anaaki iroun temanna te tia onimaki ao ni kabane ake a roko a na tei. Akea baaireakina bwa e na kaitaraaki te Qiblih n anaaki te tataro aio.” A Synopsis & Codification of the Kitáb-i-Aqdas\n[Ngkanne e na atongaki onoua te tai te taeka ni kamauri ae “Alláh’u’Abhá”, ao a na manga atongaki kaka tebwimaruaiwa te tai kiibu aika a koreaki i nano n tatabeua nako.]\nNi koaua, ti bon bane ni katorobubua i matan Te Atua\n[Ngkana te mate te aine, ke e na atonga: Bon Am tabonibai te aine aio ao te nati te aine ae natin Am tabonibai, etc…]\nAtuau! Ngkoe ae te Tia Kabwarai buure, te Tia Tituaraoi, ao te Tia Kabebetei naano.\nI a bubutii Nakoim ma te nanorinano bwa Ko na kabwarai bureia naake a tia ni mate rabwataia, ao tamneia a waerake nakon te maiu are akea tokina.\nTe Uea, kaitiakiia man taian bure, katoki raraomaia ao onea te ro ane irouia nakon te oota. Kariniia ni barongan te kukurei, kaitiakiia n te ran are moanibaan te itiaki, ao katauia bwa a na noora Mimitongim ike e moa n te Rietaata.\nNebonebo ao Kakaaitau\nNebonebo ni kabane, Atuau, bon Nakoim are boni Ngkoe Rikin te Mimitong ni kabanea ao te kakannato ni uea, te kakannato ao te karineaki, te inaomata n tautaeka ao te mwaaka n tautaeka, te kairirieta ao te raoiroi, te kakanako nano ao te mwaaka. Ane Ko nano irouna ni kaania te Marawa ae Moan te Kakannato, ao ane Ko matennanoia Ko bon katokaa i aona rinena ni kinaakin Aram are Katokin Ngkoangkoa. Mai buakoia ni kabane ake i karawa ao i aon te aonaaba, akea ae e konaa ni kaaitaraa waakinan Nanom n Inaomatam n Uea. Man te aki tootoki ni kabane Ko a tia n tautaekana te karikibwai ae bwanin, ao Ko na bon teimatoa n taai nako ni kabonganaa Am waaki n tautaeka i aoia ni kabane baike a karikaki. Bon akea riki Te Atua bwa ti Ngkoe, Moan te Korakora, te Kabanea n Karietataaki, te Kabanea ni Mwaaka, te Kabanea ni Wanawana.\nKaootai moaia Am toro, te Uea, bwa a aonga n Tataraiko; ao kaitiaki nanoia bwa a aonga n rairaki nakon bwerein Am bwai n aakoi ni karawa, ao ni kinaa Teuare Ngaia te Tia Kaotiotiko ao Rikin Ngainan Aro ni koaua. Ni koaua, boni Ngkoe te Uea n aonaaba ni kabane, Akea riki Te Atua bwa ti Ngkoe, te Aki Eenaki Arona, te Tautoroi bwaai nako.\nRikirake n Tamnei\nAu Uea! Karaoa Tamaroam bwa kanau, ao ike iai Ngkoe iai bwa nimau, ao Kukureim bwa au kaantaninga, ao Neboam bwa au mwakuri, ao Ururingam bwa raraou, ao mwaakan Ebiebim n tautaeka bwa te tia buokai n tain kainnanou, ao Mweengam bwa mweengau, ao au tabo ni maeka bwa te tekateka are Ko a tia ni katabua ni kamwaawaa man tiia ake a katokaaki i aoia naake a kainaki i tinaniku kaanga ai aron te rabunanimata Mairoum.\nNgkoe, ni koaua, te Kabanea ni Korakora, te Kabanea ni Mimitong, Moan te Mwaaka.\nKamooai, O Ngkoe Atuau, man karewen boiararan karaangan Am aki tootoki, ao katauai bwa Nna katoonga uanikain oioin Arom, O Ngkoe au Kaantaninga! Man itiakin nein Am tangira katauai bwa Nna nimma, O Ngkoe au Mimitong, ao kataua i bukiu bwa Nna maeka i aan nuun Am tabo ni kamanomano ae akea tokina O Ngkoe Ootau! Karikai bwa Nna aiwaa i nanon tawaanan Kaaniam, are bon i Matam, O Ngkoe are I rangi n tangiria, ao katekatekaai i angatain kaintokanuean Am nanoanga, , O Ngkoe are I nano Irouna! Kataua te ikeike bwa e na riaou man boiararan angin nako Kukureim, O Ngkoe au Katoki, ao katauai nakon rietan nako Baretaitin Oioim, O Ngkoe are I kamoamoaa! Katauai bwa Nna ongo tangin bwanaan nako Taoben Arom ae ti teuana, O Ngkoe te Oota-mwaaka, ao rinanon tamnein Mwaakam ao Korakoram kamaiuai, O Ngkoe te Tia Kakatauraoi i bukiu! Karikai bwa Nna teimatoa n tamnein Am tangira, O Ngkoe te Tia Kateimatoa, ao kamatoai waeu i nanon kawain Nanom are Ko tangiria. O Ngkoe are Ko karikai! Kataua bwa Nna maeka n akea tokina i nanon onarokan Arom n tamnei, i bon Matam, O Ngkoe are Ko bon nananoangaai, ao kateiraoai i aon kaintokan Mimitongim, O Ngkoe are te Tia Bwainai ni koaua! Tabekai rake nakon karawan Am tangira n aakoi, O Ngkoe te Tia Kamaiu, ao n Itoin Ngainan Am kairiiri kairiirai O Ngkoe are I matennanoia! Weteai bwa Nna mena i mwaain kaotiotan nako Arom n tamnei are a aki nooraki, O Ngkoe are Rikiau ao rietaatan are I kainnanoia, ao karikai bwa Nna manga oki nakon oioin boiararan Tamaroam are Ko na bon kaotiotia, O Ngkoe are bon Atuau!\nKo bon mwaaka ni karaoa are Ko nano iai. Boni Ngkoe, ni koaua, te kabanea n Rine, te Kabane ni Mimitong, te Kabane n Rietaata.\nAtuau! Atuau! Am toro aei, e a tia ni waaki Nakoim, n nanomatoa n tiotio nako n rereuan Am tangira, n nakonako ni kawain Am waaki, ni kakaantaninga Nanom, ni kariaria Am bwaintituaraoi, n onimakina Abanueam, ao ni kakukureiaki ni wainin Am bwaintangira. Atuau! Kamwaita karakaan arona n Am kananomatoa, ao karauakia n Neboam ao ingaingana n Am tangira.\nNi koaua, Bon Ngkoe Moan te Raoiroi are E onrake ni bwaaintituaraoi aika a kakannato! Bon akea Te Atua bwa ti Ngkoe, te Tia Kabwarabure, ao te Nanoanga.\n(Te tia ukora te Koaua! Ngkana ko tangira kaurean matam n tamnei iroun Te Atua, ko na riai n tangi Nakoina, tataro ao Kaaitaraa n te nukanibong ao kaangai:)\nTe Uea, I a tia n taraa Abanueam n te Nano teuana ni moau ao e a bua nanou i nanon marawan Am tangira! Te Uea! Kaotaa matau bwa Nna noora Am oota n roon te tairiki aei, ao kakukureiai ni kanenein Am tangira nakon te roro ae e raoiroi aei! Te Uea, kaongoai n Am wewete, ao kauka mataroan Am karawa i matau, n te burimauniaki nakon Mimitongim ma te katikaki nakon Tamaroam!\nBoni Ngkoe te Tia Anga te Aakoi, te Atataiaomata ao te Tia Kabwarai buure.\nTataro aika a Taabangaki\nE kabwaia te nne, ma te auti, ma te tabo, ma te kaawa, ma te nano, ma te maunga, ma te nne ni katantan, ma te nangananga, ma te marua, ma te aba, ma te marawa, ma te atimwakoro, ma te tawaana ike e a tia ni taboaki iai Aran te Atua, ma ni kamimitongaki Neboana.\nKatakei, ngkoe Au toro, Ana kibu nako Te Atua ake a tia ni karekeaki iroum, n aron katakeaia irouia naake a tia ni katikaki ni kaaniaki Nakoina, bwa ni karewerewen am anene e na kona ni bon kaura oin tamneim, ao ni katiki nanoia aomata ni kabane. Are e atongnga, i bon irouna n ana ru, kiibu ake kaotaki iroun Te Atua, Ana anera te Uea a na kauamaae nako ao a na tibwatibwai boiararan taeka ake a atongaki mai wiina, ao e na karikia naake a etieti ni bukibuki nanoia. E ngae ngke n te moa n tai e aki namakina mwiina, ma tamaroan te aroaro are e kaawakinaki i bukina e na bon tangiria n te tai ae waekoa ke n te tai rimwi ni karaoaki nanona n tamneina. Bwa bwaai aika a raba n Ana Kaotioti Te Atua a tia ni koreaki n tamaroan Nanon Teuare Ngaia Boton te korakora ao te rabakau.\nTe Buoka ao te Ibuobuoki\nFirst line: O Thou Whose face is the object of my adoration\nO Ngkoe Are Moamoam bon boton au tangira, Are Tamaroam bon au nono, Are mwengam au kouru, Are kamoamoaakim bon au kantaninga, Are Am kakaawakin bon raaraou, Are Am tangira bon bukin karikau, Are atongan Aram bon karauakiu, Are Kaanim nakoiu bon au kantaninga, Are Menam I rarikiu bon nanou ae e korakora ao au kantaninga ae te kabanea n rietaata; I bubuti Nakoim bwa Ko na aki tukii mai irou bwaai ake Ko katauii ibukiia naake a rineaki ibuakoia Am toro. Kataubobongaai, ngkanne, ma tamaroan te aonnaaba aio ao ae e na roko.\nNgkoe, ni koaua, bon Ueaia aomata nako. Akea riki te Atua bwa ti Ngkoe, te Kabanea n Nanoanga, te Kabanea n Tituaraoi.\nAtuau, Maamaten Nanou, Au Uea, Au Tangira! Te newe ra ae e kona n atong au karabwarabwa Nakoim? I bon aki mwemweeuti, Ko bon kautai. I a tia n rairaki nako mai Iroum, Ko kaota te tituaraoi ni buokai n rairaki Nakoim. I riki n ai aron temanna ae e mate, Ko bon kamaiuai ma te ran ni kamaiu. I bon rai, ko a manga kamaiuai ma te raanga n ran man karawan Am taetaenikawai are e a tia ni wawaanako man Ana Kainikoroboki te Kabanea n Nanoanga.\nO te Tia Kakaawakin n Tamnei! Karikibwai ni kabane a bon rereitinako man Am tituaraoi; tai kamwaawaa man ranin Am tituaraoi, ao tai taua mai irouia marawan Am nanoanga. I bubutiko bwa ko na raonai ao ni buokai n taai nako ao iaan itera nako, ao n ukoukora man karawan Am tituaraoi Am akoi are mangkoa. Bon Ngkoe, ni koaua, Uean te tituaraoi, ao te Tia Tautaeka n abanuean te aki tootoki.\nAtonga: Mimitong Nakoim Are Ko a tia ni karikiia Naake a Tabu bwa a na kaotii aia aki konabwai i matan kaotioti aika uauaanao ni Korakoram, ao ni katoai Burabeti nako bwa A na ataia bwa bon Akea aroia i rarikin raneanean otanakon Mimitongim ae akea tokin mimitongina. I bubutiko, n Aram ae e a tia ni kabwaranakoi mataroan Karawa ao ni kaonrakeia kaain te Runga ni karawa ma te kukurei ae e bati, bwa Nna kona ni beku Ibukim, n te Bong aei, ao ni kakorakoraai bwa Nna karaoa nanon are Ko a tia ni baireia inanon Am Boki. Ko bon ataia, Au Uea, bwa tera ae e mena i nanou; ma Ngai I aki kona n ataa are e mena i Nanom. Ngkoe ni koaua te Kabanea n Ataibwai, te Atai Bwaai nako.\nO Ngkoe Atuau! I butiko, n Aram ae moan te mimitong, ni buokai ni bwaai ake a na kona ni buoka aia mwakuri Am toro bwa a na rikirake, ao Am kaawa ake a bubura bwa a na baikoa n rikirake. Ngkoe, ni koaua, iai mwaakam iaon bwaai ni kabane!\nAtuau, Boton au tangira, Kourun nanou, te Kabanea n Tituaraoi, te Kabanea n Nanoanga! Te maiu ni kabane bon mai Iroum, ao taian mwaaka ni kabane a wene inanon Baim ae akea tokin mwaakana. Ane Ko karietaata e bon kawaerakeaki iaoia riki anera, ao ni karekea te karinan are: ‘Ni koaua, Ti mwemwekia nakon te tabo ae e rietaata!; ao ane ko kamaemaea e bon karinanoaki riki iaan te bubuntano, bon tiaki, e kee riki iaan te aakea. O Te Tia Tararua ni Karawa! E ngae ngke ti buakaka, a bati ara bure, ao ti aki kona n taubaang, ma ti bon ukoukora mai Iroum te ‘kaintekatekan te koaua,’ ao n ingainga nanora ni kan nora moan Te Uea ae akea tokin Mwaakana. Bon Am bwai te tautaeka, ao te tautaeka ni uea ni kabane bon Am bwai, ao tian te mwaaka e bobaraaki i matan Am tua. Bwaai ni kabane ake Ko karaoi bon te motiraoi ae e itiaki, bon tiaki naba, bon oioin te tangira. Ti teuana takian te ota mai buakon tamaroan Aram, te Kabane n Nanoanga, e a tau ibukin kamaunanakoan ao kamaunaan tanetanen nako te bure man te aonnaba, ao ti teuana te ikerake man angin Bongin Am Kaotioti e bon tau ibukin katamaroaakin te botanaomata ni kabane ma kunnikaina ae e boou. Aanga Korakoram, O Ngkoe ae Ko Mwaaka, nako aoia am karikibwai ake a mamaara, ao kamaiuia naake ai aroia maate, bwa a aonga ni kukurei ni Kuneko, ao bwa a na kona ni kairaki nakon marawan Am kakaawakin, ao n teimatoa n nene inanon Am Aro. Ngkana arona bwa boiararan Kamoamoaakim e kaotaki nakon taabo aika a raroanako rinanon taian newe aika a kakaokoro, i tinanikun te aono ni Mainiku ke i tinanikun te aono ni Maeao, ni koaua, ao e na bon, korakora tangirana ao ni mwannanoaki. E ngae n anne, ngkana neewe akanne, a kamwaawaia man te boiarara anne, ao ni koaua a na bon aki karekea tibwangaia ni kona ni mwaneweaki n te taeka ke tao n te iango. Ti bubutiko, O te Tia Tararua, ni kaota Am kawai nakoia ni kabane aomata, ao ni kairiia n te kawai ae ineti. Ngkoe, ni koaua, te Kabanea ni Mwaaka, te Kabanea n Ataibwai, te Kabanea n Noraaba.\nTe kamoamoa Nakoim, O Ngkoe te Uea Atuau, au Mwatita! Ko ongo ikenrawaia naake ake, e ngae ngke a ingainga ni kan nora Moamoam, ma a bon karaurenakoaki mai iroum ao a raroa nako man Am tabo. Ko kakoaua nakon tanginiweneia naake a tia ni kinako ni kabwaronakoi ibukin taemwengaakiia mai iroum ao ingaingan nanoia ni kan kaitibo ma Ngkoe. I bubutiko n nanoia naake akea nanoia ma bon ti kaubwain Uringakim ao kamoamoaakim, ao ake a kaotii akea bwa bon ti taian kakoaua ake a taekinaki ibukin Kakannatom ao taian kanikinaa ibukin kakoauaakin Korakoram, bwa ko na kabwaroa nako aoia Am toro ake a Tangiriko te korakora ni kona ni kaaniia kaintekatekan kaotiotin otanakon Mimitongim ao ni buokiia naake aia kantaninga a toka Iaom n rinnako inanon umwan Am mwamwanano ae e rooti taabo nako ao Am nanoanga.\nAkea karabaau, O Atuau! Kunnikainai ma kamwarain Am nanoanga n akoi. I bora n taka, anganai bwa Nna moi man marawan Am mwamwannano ae e titituaraoi. Te ianena ngai, katikai ni kaaniai nakon boton Am bwaintangira. I aoraki, tamrurua nako aou ranin kamaiu man Am tituaraoi. I kainaki n aki kainaomataaki, kanakoa mai aou taian kabaebae, ma ni mwaakan korakoram ao rinanon korakoran Nanomatoam, bwa I aonga ni kona n taabeibeiti iaon bain ni kiban te kamwawaaki nakon rietan taubukin Am karikibwai. Ngkoe, ni koaua, ae Ko karaoa are Ko rineia. Bon akea te Atua bwa ti Ngkoe, te Buoka n tain te Kanganga, te Kabanea ni Mimitong, te Aki Taueeaki Arona.\nFirst line: Laude be Thy Name, O Lord, our God! Thou art in truth the Knower\nO Atuau, au Uea ao Au Mwatita! I a tia ni kamwawaai mai irouia au utu ao ni ukoukora Riroum bwa Nna inaomata man bwaai ni kabane ake a maeka iaon te aba ao n tauraoi n taainako ni butimwaea are e kakukurei i Matam. Anganai bwaai aika a raraoi n te aro bwa e na karikai n inaomata man bwaai nako ma ti Ngkoe, ao kataua nakoiu te tibwanga ae e mwaiti man Am tituaraoi ae akea tiana. Bon Ngkoe, ni koaua, Uean te tituaraoi ae akea tiana.\nTe Uea! Ti nanorawawata, anganiira nanom; ti kainnano, kamenaa i aora te tibwanga man marawan Am kaubwai; ti tangira buokara, Ko na bon karauakiira; ti mangori, anganiira Mimitongim. Mannikiba i eta ao maan n te tawaana a karekei kanaia Mairoum ni katoa bong ao are a bon bane n reke i aan Am kakaawakin ao Am tangira n tituaraoi.\nTai kamwaawa ae e tangira buokana man Am Raoiroi ae kamiimi ao kawakiniia ni Mwaakam tamnei aika a kainnanoa Am Ataataiaomata.\nAnganiira kanara n te bong ae koraki ao kariaia rikiraken baika a tangiraki n te maiu aei, bwa e aonga n ae akea ae ti kainnanoia irarikim, bwa ti aonga n itabon ma Ngkoe ni bwaninra, bwa ti aonga n nakonako ni Kawaim ao ni kaotioti Kamimiim nako. Bon Ngkoe Moan te Mwaaka ao te Aakoi ao te Tia Katituaraoi i bukin te botannaomata.\nO Ngkoe te Uea ae Akoi! Ngaira am toro n Atibun Am Mataroa, ae I kamanoai n Am Mataroa ae e Tabu. Ti ukoukora kamanoara man akea riki bwa ti te boua ae e aintoa aio, n aki rairaki nakon te bwai teuana ibukin kamanoau ma bon ti Nakoim ibukin kamanoau. Kamanoira, kakabwaiaira, boutokaira, ao karikiira bwa ti na ti tangira kukurein Nanom, n tabotaboa Kamoamoaakim, n ti ira kawain te koaua, bwa ti aonga ni karekei kaubwaira ae e tau n te aro bwa ti na kaaki bwaai ni kabane bwa ti Ngkoe, ao ni karekei ara bwaintangira man marawan Am akoi, bwa ti aonga ni kekeiaki n taai nako ni karietaata Am Aro ao n tibwatibwai nako boiararan Kukurein Nanom, bwa ti aonga ni mwaninga taekara ao n ti katabeira ma Ngkoe, ao ni kaakeai bwaai ni kabane ao n ti karekerekeira ma Ngkoe.\nO te Tia Katauraoi Bwaai ni kabane, O Ngkoe te Tia Nanoanga! Anganiira Am tituaraoi ao Am tangira n akoi, Am bwaintangira ao Am tibwatibwa, ao kateimatoaira, bwa ti aonga ni karokoira n ara kouru. Bon Ngkoe te Korakora, te Konai bwaai nako, te Ataibwai, te Tia Noori bwaai ni kabane, ao, ni koaua, Bon Ngkoe te Tituaraoi, ao ni koaua, Bon Ngkoe te Kabanea n Nanoanga, ao ni koaua, Bon Ngkoe te Tia Kabwarai Buure, Are Nakoim a na riai ni kabwaraaki bure, Are Ko kabwarai naba buure ake kabanean te rawawata.\nTai kamwawaanako, O te Uea, te taibora ni kimwareirei are e a tia ni katauraoaki inanon Aram, ao tai tiringa te ai ae e ura are e a tia ni kauraaki man Am ai ae e aki maamate. Tai tuuka waanakon Am ran ni kamaiu ae e waawanako ma tangiraoin Mimitongim ao Ururingakim, ao tai kaakeai mai irouia Am toro taian boiarara man karewerewen Kukurein Nanom bwa a na ikeikena boiararan Am tangira.\nTe Uea! Onikii taian tatabeakin aika a karawaawata ake irouia Am aomata ake a tabu nakon te karauakaki, aia kanganga nakon te mwengaraoi, kamaemaeakiia nakon te mimitong, nanokawakiia nakon te kukurei ae moan te bati, O Ngkoe are Ko taua inanon Baim kaon te botanaomata ni kabane!\nNgkoe, ni Koaua, Bon Ngaia, n Ti Ngaia, te Mwaaka, te Kabanea n Atatai, te Kabanea ni Wanawana.\nO te Uea! Ti bon ngore; kakorakoraira. O te Atua! Ti bon bangabwaai; karikiira bwa ti na ataibwai. O te Uea! Ti bon maiu ni kainnano; karikiira bwa ti na kaubwai. O te Atua! Ti bon mate; kamaiuiira. O te Uea! Ti bon bwainrang; kamimitongiira inanon Am Abaniuea. Ngkana Ko buokiira, O te Uea, ti na bon riki n ai aron itoi aika a otamwaaka. Ngkana Ko aki buokiira, ti na riki n rinano riki nakon te aonnaba. O te Uea! Kakorakoraira. O te Atua! Karikiira bwa ti na tokanikai. O te Atua! Kariaia bwa ti na tokanikai iaon oin nanora ao ni kaakeai ara kaibwabwaru. O te Uea! Kabwaraira man kabaebaen te aonnaba n rabwata. O te Uea! Kamaiuira man ikeiken te Tamnei ae e Tabu n te aro bwa ti na kona n teirake ao ni beku Ibukim, ni karaoa Neboakim ao ni kakorakoraira inanon Am Abaniuea ma te kokoaua ae e tabwanin. O te Uea, Ngkoe te Korakora. O te Uea! Ngkoe te Nanoanga. O te Uea! Ngkoe te Nanoanga.\nO ngkoe are ko tabe n raira moam nakon te Atua! Kaina matam nakon bwaai ni kabane, ao kaukia nakon aonnaban te Kabanea ni Mimitong. Bubuti te bwai are ko tangiria ti mai Irouna; ukoukora te bwai are ko kakaaea ti mai Irouna. N ti teuana taraakim teutana Irouna ao E kona n anga tebubua te nga te kantaninga, n ti teuana katokaakin Matana teutana iaom ao E kona ni kamarurunga tebubua te nga te aoraki, n ti teuana katouan Atuuna ao E kona ni katokaa te bwainaoraki iaon taian ikoaki ni kabane, n ti teuana norakim teutana ao E kona n kamwaawai naano man taurekereken te karawaawata. E karaoa are E taku n aron ae E bon taku, ao tera riki kawaira ibukin karekean buokara? E kakoroi bukin Ana iango, e katauii bwaai ni kabane ake E tangiri. Ai ngaia are e raoiroi riki bwa ti na kabobaraaka atuura n ongotaeka, ao ni katuka ara mwioko iroun te Uea ae te Kabanea n Nanoanga.\nO Ngkoe te Tia Kamanomano ni karawa, ti kananoanga, anganiira Am ibuobuoki; taan nakonako n akea mwengara, anganiira Am tabo ni kamanomano; ti uamaenako, katiteuanaira; ti aiwa ni bua, ikotiira nako buakon Am nanai; ti rawaawata, anganiira tibwara ao bwaunara; ti taka, kairiira nakon te koburake n ran ni Kamaiu; ti rai, kakorakoraira bwa ti aonga n teirake ni buoka Am Aro ao n anga ngaira bwa taan kaburearo aika a maiu inanon kawain te kairiiri.\nAtuau, bon katokan aorakiu Aram, ao bon au bwai n aoraki Uringam. Tikum i rarikiu bon au kaantaninga ao Tangiram bon iriau. Bon kamarurungau Am atataiaomata ao otangau n te maiu aei ao ae e na roko. Bon ti Ngkoe te Atataiaomata, Wanawanaia wanawana ao Rabakauia rabakau.\nBoni Ngaia te Aakoi, te Nanoanga!\nE na neboaki Te Atua, are Ngkoangkoa are E aki maamate, are Akea Bibitakina, ao Akea tokina! Boni Ngaia are E a tia ni kakoaua n oin Arona bwa bon Ngaia ae ti Temanna, ae akea Tauan Arona, te Moa n Rietaata. Ti bon bane ni kakoaua bwa akea riki Te Atua bwa ti Ngaia ti ata Oioina n ti Ngaia, ni kaota Ngaia ae ti Temanna. E mamaeka n te tabo ae akea rotakina, n taubukin Rietaatana, man te mwaaka ae tataekin bwaai nako ma bon ti Ngaia, man te inaomata ni kaotii bwaai nako ma bon ti Ngaia. Ao ngke E iangoia n anga te raoiroi ao kakaraoan te raoiroi, ao ni baairea te aonaaba n etina, E rinanoi bwaai nako ao E karika Ana tua; mai buakon Ana tua E katea tuan te mare, bwa e na riki bwa te nono i bukin te mweraoi ao te kabwaia ao n riki bwa tabera are e na karaoaki nako naano man karawan te mwaaka are n Ana Boki are Moan te Tabu. E taku te mwaaka are bon Mimitongina: Iein, au aomata, bwa mairoumi ane e na kaoti ngaia are e na Uringai mai buakoia Au toro; bon aio teuana Au tua nakoimi; ongeaaba nako iai bwa te bwai n ibobuoki nakoimi.\nBoni Ngaia Te Atua! Ae Akea Kabotauana, n Rabakaum ae mwaaka Ko a tia ni kariaia te mare i aoia aomata, bwa man te roro teuana e na oti te roro teuana n te aonaaba ae bibitaki aei, ni karokoa, te maan are e na iai te aonaaba, bwa aonga ni katabeia ni Kaaniam ae ti Temanna, n aia mwakuri ao n aia nebo, ma Neboam i eta, Tangiram ao Kamoamoaam. “I tuai ni kariki tamnei ao rabwata, ma a na riai n Taromauriai.” Ma ngaia are iein ni karawan Ana Nanoanga mannikiba aika uoman aika man Ngaon Am tangira, ao karaoia bwa taan katotongaki nakon te raoiroi are akea tiana; bwa man botakiia naaka uoman aika marawan te tangira ao naon te tangira a na bwaro ni uoti momiin koauan te raoiroi nako aon biken te maiu. “E a tia ni kabwarai marawa aika uoman aikai bwa a nang kaitibo: Mai iai te marena i marenaia are e aki konaa n riaoaki. Are bon Ana bwai n tangira te Uea, a na aki tabe iai? Are mai iai e na uoti moomi aika a kakaawaki ao aika a karako.\nTe Uea ae Aakoi! Karika te mare aei bwa e na kaotinakoi taian ane ao moomi mai iai. Boni Ngkoe te Mwaaka, te Moa ni Korakora, te Tia Kabwarai buure.\nKo na neboaki Ngkoe Atuau! Bon Am toro ni koaua aei ao Am toro naba te aine aei, ake a tia ni karikiia n ti te irikona i aan nuun Am nanoanga. Te Uea! Buokiira i nanon te aonaaba aei ao n Abanueam ni karekea nakoia baika a raoiroi man Am atataiaomata ao Am tangira. Te Uea! Kateimatoaiia i nanon aia beku i Bukim ao buokiia n Am kairiiri. Karikiia bwa kanikinaaean Aram n Am aonaaba ao kaawakiniia i nanon Am kairiiri aika akea tiaia n te maiu aei ao n ae e na roko. Te Uea! A bubutii nakon Abanuean Am aakoi, ma ni kan buokaki nakon te tabo ae Kaonotiko. E bon koaua bwa a mareaki bwa a na ira nanon Am tua. Karikiia bwa a na riki bwa kanikinaaean te rau ma te iraorao ni karokoa tokin te tai.\nBoni Ngkoe ae Moan te Mwaaka, Ko mena n taabo ni kabane ao Moan te Kakannato.\nE na neboaki Aram, au Uea ae Atuau. I Bubutiiko ni Mwaakam are e rabwati bwaai ni kabane ake a karikaki, ao ni Kakannatom are e a tia ni karikirakei bwaai nako, ao n Am Taeka ake a raba i nanon Am wanawana are Ko a tia ni karika iai karawa ma aonaaba, ake a na karekei arora n teimatoa n ara tangira i Bukim ao n ara ongeaaba nakon Nanom, ao ni kateimatoaiira bwa ti na taraa Matam, ao ni karaoa Neboam. Kakorakoraiira, Atuau, ni kataorababaa Am kanikina i buakon baike Ko kariki, ao ni kaawakina Am Onimaki i nanon Ueam. Ko a tia ni maiu i bon Iroum n aki kaantaninga man teuana are Ko karikia ao Ko na bon ti tiku n Arom anne n aki tootoki.\nI anganiko nanou ni kabane, ao I raira matau Nakoim, ao I kareke baiu ni mwiokon Am nanoanga ao n ingainga nakon nuun Am atataiaomata. Tai kakioai nako man Am mataroa, Atuau, n ai aron teuare e nanobuaka, ao tai taua Am tangira mairou, bwa ti Ngkoe ae I Ukoukoriko. Akea Te Atua riki i Rarikim, te Tia Kabwarabure ao Moan te Mwaaka.\nAm bwai te neboaki, Ngkoe are Moan te Tangiraki irouia naake a Ataiko.\nKaanim Ngkoe i rarikiu, bon nanou ao Kaotim bon katokan botuu, Nnem ae mimitong bon au toki, Aram bon katokan aorakiu, Am tangira bon kaotaakin nanou, Am beku bon kakukureiau are i eta, i eta! I butiiko n Aram, are Ko a tia n anga iai nakoia aika a Kinako te konaa n roota Am iango ae moan te rietaata; ao ni kariaia ake a Neboiko n rierake nakon Am tabo are e tabu ae katauraoaki i bukiia aika Ko akoiia; ni buokai ni kaaitara Moam, ni kareke matau Iroum, ao n taekina Mimitongim.\nAu Uea, bon ngai temanna are e a tia n mwanuokin bwaai nako ma ti Ngkoe, ao ni kaitaraa moan kaotin Am tangira, ao are e a tia ni mwaawa man bwaai nako, ma bon ti Ngkoe, n te aro ae Nna konaa ni kaania Matam. Taraai ngkai I tabeki matau nakon Am kaintoka ae raneanea n ootan Matam. Karuoa, ngkanne nako aou, Ngkoe ae tangiraki irou, n te aro ae Nna teimatoa iai i nanon Am Waaki, n te aro ae a aonga n aki tuukai nanokokorakiia aika a aki kakoauaa rairakiia Nakoim.\nBoni Ngkoe ni koaua Atuan te Mwaaka, te buoka n taiani kangaanga, Moan te Mimitong ao te Korakora.\nTe neboaki ao te kamimitongaki Ngkoe, Te Atua! Kataua bwa e na konaa ni waekoa n ria te bong are rootan Nanoaam ae tabu. Kakukurei nanora man kakain Am tangira ma kukurein Nanom ao anganiira te teimatoa bwa ti na konaa n nano n tauraoi n ongeaaba n Nanom ma Am Moti. Ni koaua Am atatai e rabwati ni kabane bwaai ake Ko a tia ni karikii ke Ko na karikii ao Korakoram ni karawa e ririaon te bwai teuana ke teuana are Ko a tia n taneweia ke Ko na taneweia bwa e na riki. Akea ae e na taromauriaki bwa tii Ngkoe, akea ae e na neboneboaki i Rarikim ao akea ae e na tangiraki bwa tii kukurein Nanom.\nN te koaua boni Ngkoe te Tia Tautaeka ae e moamoa, te Koaua ae riao, te Buoka n te Nibwa ni mate, te Maiu i bon Irouna.\nTe Uea ae Atuau! Buokiia aika a tangiraki Iroum bwa a na teimatoa n Am Aro, n nakonako ni Kawaim, ma n nene n Am Waaki. Anganiia Am tangira bwa a na tangira tuukan bwain te rabwata, bwa a na ira ootan te Kairiiri ae Tabu. Boni Ngkoe te Korakora, te Tangira, te Maiu i bon Irouna, te Tituaraoi, te Nanoanga ao Moan te Mwaaka ao Moan te Atataiaomata.\nKo na neboaki, te Uea n aki toki ao te Tia Karikiia tautaeka, ao te Tia Katamaroai mwakuri. I bubutii ma te nanorinano Nakoim, i nanon Aram are Ko weteia iai kaain aonaaba nako nanon mimitongin Raoiroim, are Ko kairiia nako iai n Am tangira ma Am aakoi; karikai bwa temanna naba aroia ake a kaaki tangiran bwaai i Bukim, ao a tia n tei i nanon Kaaniam ma n aki kamwaeieiaki ni kangaanga nako ake a bwakariia i Bukim, ni kaantaningaa Am bwai n aakoi.\nI a tia n taua, au Uea, rarikin Am tituaraoi, ma n tinea mataniwiin kaon Am aakoi, ao karuoa ngkanne i aou, mai buakon nangin Am nanoanga bwa e na aki uringaki temanna ma bon ti Ngkoe, n te aro ae Nna konaa n rairaki nakon are bon kakukureian te botannaomata, mairouia ake a riki n teirake bwa taani kakiriwe, aika a tia n urua Am berita, ma n aki Kakoauako ma Am kanikina. Tai kaakai, au Uea, man boiararan Am kunnikai n Am Bong, ao tai tuukai man arokan boin Am Kaotioti ao man mimitongin ootan Matam, Ko bon mwaaka ni karaoa oin Nanom. Bon akea ae e konaa ni katei nakon Am baaire, ke ni katoka ae Ko a tia ni karaoia ni Mwaakam.\nNgkoe ae Atuan te Aakoi! Bon Am bwai te karabwaaki bwa Ko a tia ni kautai ma n anganai te atatai. Ko a bon tia n anganai matau n taratara ao Ko aakoai n taningau n ongo ao Ko a tia ni kairai nakon Ueam ao ni kairai nakon Kawaim. Ko a tia ni kaota nakoiu te aro ae e riai ao ni karinai n te Ake ni Kamaiu. Te Atua kaawakinai bwa Nna teimatoa ma n nene n aki ukaki nako. Karabaai man te kataaki ae korakora. Kaawakinai ao kamanoai i nanon Am mwioko ma Am berita. Bon Ngkoe te Mwaaka, bon Ngkoe te Noraaba, bon Ngkoe te Ongotaeka, bon Ngkoe Te Atua ae E aakoi. Katuka i aou te nano ae itiaki ae e na konaa ni kaotaaki n ootan Am tangira ao nuurakina i aou te iango are e na konaa n onika te aonaaba aei bwa te nne n aroka n rooti rinanon te kaantaninga n tamnei. Bon Ngkoe te Aakoi, te Nanoanga! Te Atua Ngkoe ae E kakannato are Atuan taian Aro ni kabane.\nHuqúqu’lláh: Inaomatan te Atua\nTe Huqúqu’lláh bon te tua ae kakannato. Bon te bwai ae taabangaki iaoia aomata nako karekean te angabwai aei, kioina ngkai boni mwiokon te karaoiroi, te kaubwai, ao baika a raraoi ni kabane. Bon te tituaraoi are a na tiku ma ngaia takanoi ni kabane ni katoai aonaaban Ana aonaaba nako Te Atua, Te Tia Bwaibwai ni Bwaai-nako, Te Tituaraoi.\nKo na rangi ni karietaataaki ngkoe ae Uean te karikibwai ni kabane, are boni Ngkoe are a na bane bwaai ni kabane n Okiriko. Ma neweu n nanoaa ao ma neweu n tinaniku I kakoauaa raoi bwa Ko a bon tia ni Kaotiotiko ao ni kaota raoi Rabwatam, ni karuoi Am kanikina nako, ma ni katanoatai Am koaua nako. I kakoaua nakon akea riki bwa ti Ngkoe ibukin taubobongan Arom, ao nakon naba Itiakim iaon bwain ni kabane te aonaaba. I Ononiko n rietaatan mimitongin Am Aro ao Mwaakaroiroin Am taeka bwa ko na anga te kamatoa nakon ane e kan anga te bwai are ko a tia ni kabwarabwara nakoina inanon Am boki ao ni ira nanon are e na kataotiraa boiararan Am butimwaai. Ni koaua, Ngkoe boni moan te Mwaaka, te moa n te Akoi, te moa n te Kakabwarabure. te katoki n Tituaraoi.\nE mwakoro n te Kitáb-i-Aqdas: “Ti a tia ni motikia nakoimi bwa kam na bwaina te tataro ao te aki mamatam man moan koron te roro n ikawai; aio are e a baaireaki iroun te Atua, am Uea ao Ueaia am bakatibu… te tia mwananga, naake aoraki, a bikoukou ao naake a kamamma, a aki kabaeaki n te aki mamatam.. Tai bwaina te amwarake ao te moi man otin taai ni karokoa bungin taai, ao taratara bwa e raawa te kaibwabwaru n anaa mai iroum te raoiroi ae e a tia ni motikaki i nanon te Boki.”\nTain te aki mamatam bon man 1 ke 2 Maati ni karokoa 19 ke 20 ni Maati.\nTe nebonebo nakoim O te Uea ae Atuau. Ti a tia n ira nanon te Aki Mamatam ni kaeineti ma am kaetieti ao n urua ngkai inanon Am tangira ao Kukureim ae raoiroi. Butimwaea ma te nanonaki O Atuau, taian mwakuri ake ti a tia ni karaoi inanon Kawaim ni bwaninia bon ti ibukin Tamaroam, ao moara aika ineti nakon Am Waaki, n inaomata man bwaai nako ma ti Ngkoe. Kataua ngkanne Am kabwarabure nako aora, nakoaoia ara bakatibu ao nakoaoia ni kabane ake a tia ni Kakoauako ao inanon am Kanikina nako aika korakora inanon te Kaotioti aio ae te kabanea ni korakora ma ni mimitong. Ko bon korakora ni karaoa are Ko rineia. Bon Ngkoe ni koaua Te Kabanea n rietata, te Korakora, Te aki kona n tauaki Eena.\nKaota ngkanne nanou, O Atuau, n Uringakim ae e kakukurei, bwa I aonga ni kamimitonga Aram. Tai warekai ibuakoia naake a wareka Am taeka ao a aki roko n te kunea Am bwaintangira ae e karabaaki are, n aron ae e motikaki mai Iroum, e mena inanona, ao are e kamaiua tamneia Am karikibwai ao nanoia Am toro. Karikai, O au Uea, bwa Nna warekaki ibuakoia naake a tia n rangi ni kamwaingaki ni karewen boiararaia ake a tia n ukukaki inanon Am bong n te aro are a tia n anga maiuia Ibukim ao ni kawaekoaia nakon aia tabo ni mate ibukin ingaingan nanoia ni kan kabanea aia tai n taratara Tamaroam ao ibukin korakoran nanoia ni kan karekea rokoia Irarikim. Ao ngkana iai temanna ae e na taekina aio nakoia iaon kawaia, ‘’Ia te tabo ae ko na nako iai?’’ a na kangai, ‘’Nakon te Atua, te Tia Bwaibwai ni bwai ni kabane, te Tia Ibuobuoki n tain te Kanganga, te Taubobonga i bon Irouna!’’\nTaian bure ake a tia ni karaoaki irouia naake a tia n tannako mai Iroum ao n tia ni kaota te kamoamoa Nakoim a tuai man reke angaia n tukiia naakai man Tangirakim, ao man kainetan moaia Nakoim ao man rairaki ni kaitara Am nanoanga. Aikai naake a tia ni kakabwaiaki iroun te Runga are i Eta, ake a kamimitongaki irouia taan maeka ni Kaawa ake a Bubura ake akea tokiia, ao i akuun riki anne naake i aon ramwaia e a tia te Kainikoroboki are moan te karietataki ni korobokiia ni kangai: ‘’Naakai! Aomatan Bahá. Rinanoia e a tia ni kaotaaki otan tauran te kairiiri.” Aio are e a tia ni baireaki, man Am tuatua ao Am moti, inanon te Tabureti are e mena iai Am kaetieti ae e aki kona ni kaitaraaki.\n(Naw-Ruz, Maati 20 ke 21, bon moan bongin te ririki ni Baha’i.)\nMimitong ni kabane bon nakon te Bong aei, te Bong are i nanona boiararan nako te nanoanga a tia ni uotaki rinanon te ang nako aoia karikibwai ni kabane, te Bong ae e koro n te karaoiroaki rooro ma tienture ake a tia n nako mai mwaaina a bon aki konaa ni kabotaua, te Bong are i nanona Boong e a tia n rairaki nakon Tekatekam ae Tabu. N rimwiin anne bon bwanaaia karikibwai ni kabane, ao i aoia bon Rungaia Anera ni Karawa, n ongo te aba bwanaaia ni wewete n takarua: Ienikuriiko Ngkoe Karamera, bwa nooria, ootan buraburan Moan Te Atua, te Tia Tautaeka n Abanuean taian Ara ao te Tia Karaoa karawa nako, e a tia n neboaki i aom.'\nN tauaki i nanon te kimwareirei ae korakora, ao n tabekaarake bwanaana ni karietaata, e takaarua n taku: 'E bia riki maiu bwa te karea Nakoim, i bukina bwa Ko a tia ni kaeta am taratara nako aou, n tia n ana nako aou Am bwai n tituaraoi, ao n tia ni kaetai nakon mwanekan waem. Te raure nako Mairoum, Ngkoe are Boton te maiu ae akea tokina, e a tia ni waetata ni kabuaai ao raroau mai Iroum e a tia ni kabueka tamneiu. Te kamoamoaaki Nakoim bwa Ko a bon tia n anganai te konabwai bwa Nna ongo nakon Am wewete, ibukin tian karineau ma mwanekan waem, ao ibukin tian kamaiuakin tamneiu rinanon korakoran boiararan Am Bong ao kakangin bwanaan Am Kainikoroboki, te bwanaa are Ko a bon tia ni baaireia bwa te buu ni wewete i buakoia Am botannaomata. Ao ngke e a roko te aoa are e na kaotaki iai Am Aro ae e aki konaa n totokoaki, ao Ko a tia n ikeikena ikeiken Tamneim nako nanon Am Kainikoroboki, ao nooria, te karikibwai ae bwanin e ioaki bon mai oina, ni kaota nakoia aomata kamiimi nako ake a wene n raba i nanon kaubwain Teuare boni Ngaia te Tia Bwaina te karikibwai ni kabane.'\nE aki maan imwiin tian rokon bwanaana n te Tabo are moan te karietataaki arei ao n aei ae Ti a kaeka: 'Angan Am Uea te karabwarabwa ae bati, Ngkoe Karamera. Ain raurenakom Mairou e waetata ni kabuako, ngke marawan Rokou e naouea i matam ao ni kaunga ma te kukurei matam ao ake irouia karikibwai ni kabane, ao ni kaonrakei ma te kukurei bwaai ni kabane ake a nooraki ao ake a aki nooraki. Kukurei, bwa E a tia Te Atua i nanon te Bong aei ni katea Kaintokan Ueana i aom, n tia ni karaoiko bwa moan teirakean Ana kanikina nako ao otaningainan kakoauaan Ana Kaotioti. E a kakabwaiaaki te aomata are e katobibia rarikim, are e katanoataa kaotiotin Mimitongim, ao n taekina Ana bwai n tituaraoi Am Uea ae Atuam are a tia ni kabwaroaki nako aom. Taua Mwangkon te Maiu ae Akea Tokina i nanon aran Am Uea, te Kabanea ni Mimitong, ao anga am kaaitau Nakoina, bwa E a tia ni bita nanokaawakim nakon te kukurei ao n onika rawawatam ae korakora nakon te kimwareirei ae bati. Ngaia, n te koaua, E bon tangira te tabo are e a tia ni karaoaki bwa tekatekan Kaintokan Ueana, are e a tia n touaki ni Waena, are e a tia ni karineaki n Tikuna iai, are e a tia n tabekakirakeaki mai iai Ana wewete, ao are a bon tia ni kabwaroaki i aona Rannimatana.\n'Wewete nako Tion, Ngkoe Karamera, ao katanoata te rongorongo ae e kakukurei: E a bon roko Teuare E karabaaki ngkoa man mataia aomata! E a bon nooraki ngkai Ana tautaeka ae totokanikai; e a bon tia ni kaotiotaki Mimitongina ae rabwatii bwaai ni kabane. Taratara raoi, bwa ko aonga n aki tabwara ke n nanokokoraki. Ienikuriiko ni katobibia Ana Kaawa Te Atua ae e a tia n ruo mai karawa, are te Kaawa ni karawa ae e a tia ni katobibiaki ma te nebonebo irouia ake a tangiraki iroun Te Atua ake a itiaki nanoia, ao ai botakiia anera aika moan te karietataaki. E a korakora Nanou ni kan katanoata nakoia taabo nako i aon te aonaaba aio, ao ni uota nakoiia n aia kaawa nako rongorongo aika a kakukurei n te Kaotioti aio. Te Kaotioti are e a tia ni kariiaki nako iai nanon Tiinai, ao are e a tia te Kai ae e Ura ni wewete n arana: "Bon nakon Te Atua, Ueaia Uea, taian abanuea n aonaaba ni karawa." Bon aio, ni koaua, te Bong are i nanona aaba nako ao marawa a uaia ni kukurei n te katanoata aio, te Bong are a tia ni katauraoaki ibukina bwaai ni kabane ake E a tia Te Atua, rinanon te tituaraoi ae riaon aia iango ma nanoia aomata, ni katautaua kaotiia. Imwiin te tai ae e aki maan ao Te Atua E na borauakina Ana Aake i aom, ao ni kaotiia aomatan Bahá ake a tia ni mwaneweaki i nanon te Boki n Ara.'\nTabureti Ibukin Te Tia Borau ae Tabu\n‘‘Kamatebwaia te Tabureti ibukin te Holy Mariner bwa ko aonga n at ate koaua, ao karaua iangoia bwa te Tamaroa Ae E Kakabwaiaki E a tia n taetae ni burabeti n tabwaninna taekan bwaai aika a na riki nakon taai aika a na roko. A riai naake a noraba n taua bwa te kauring nakoia.’’ ’Abdu’l-Bahá\nO Ngke Mariner! Reireiniia naake a mena inanon te ake bwaai ni kabane ake ti a tia n reireini ngkami\ni akuun te rabunanimata are e kamimi,\n‘’Are i aona ao kaibuken te katautau e tei n aki kakamwakuri ao are aia iango naake a ota a aki kona n ataia.’’\nAo ni katanoataa, ‘’Iroun te Uea! Teuare nanona ae akea boiararan te tangira irouna ibukin te Roronrikirake mai Arabia ae e karietataaki ao ni kamimitongaki,\n‘’E na bon aki kona n rierake nakon mimitongin karawa are te kabanea n rietata.’’\nAo e anga te kaetieti nakoina ni kangai: ‘’Ruorikaaki nakon tinanikun te aonnaba man bwaretin te aki tootoki,\n‘’Ao rairaki nakon te baere a tia ni karabaa i kabin nanoia,\n‘’Ngkana ko ikerakea boiararan te kamwarai man te Roronrikirake are e a tia ni karabaaki inanon autin riannan te ota imwiin bwaai ake a tia ni karaoi baia naake a buakaka nakoina,\n‘’Tabeka te tang inanom, bwa a aonga naake a mamaeka inanon ruun te Bwaretaiti, ake a rabwatani kaubwai ake akea tokiia, ni kona n ota ao n ongo nako iai;\n‘’Bwa a aonga n ruorikaaki man aia ruu ake akea tokiia ao n ruru,\n‘’Ao ni kaboria ma baia ao waeia ibukina ngkai a tia ni waerake nakon rietan te kakaonimaki;\n‘’Bwa tao a na kona ni kunea man aia kamwarai boiararan Teuare E Tangiraki.’’\n‘’Iroun te Uea! I aki kunea mai buakon taeka aika akea nanoia aikai aabebeten angin te Kakaonimaki!\n‘’Iroun te Uea! E a tia te Roronrikirake n tiku n ti ngaia ao ni maroa n te aba are e taeabaaki nako iai man tiku inanon baia naake akea atuaia.’’\nKe arona bwa akea te kabuanibwai, ao e na kanga n oti taain Am\ntaotaonannano, O Otan taian aonnaba?\n“Tataro aikai e bae te aba iai n te koraki n ikotaki ma tabeua aika a kaonoti aroia n aron Tataron te Katoki Aoraki, Te Bába ni Koroboki nakon Ahmad, a tia ni uarokoaki iroun Bahá’u’lláh n rakan te mwaaka iai ao te kakaawaki, aoa riai ngkanne ni butimwaeaki n aroia anne ao n anaaki irouia taan onimaki ma te onimaki ae akea te titiraki iai ao te kakoaua raoi, bwa mai iai a na kona n rin i nanon te itoman ae e kaan riki ma te Atua, ao ni kariki aroia bwa a na bwanin riki ma Ana tua ao Ana koaua”\n(Man te reta are e Koreaki ibukin Shoghi Effendi)\nKo Tabu, O Atuau! I bubutiko n Am Akoi ike mataroan Am Anganga ao Am akoi a kaukakinako ike Temboran Tabum e a tia ni kateaki iaon bwaoniuean te aki totoki, ao man Am kakabwarabure ike Ko a tia ni kaoia ni kabane ake a karikaki nakon taiboran Am tituaraoi ao Am bwaintangira; ao man Am tituaraoi ike Ko kaeka i bon i nanom ma Am taeka ae e kangai ‘’Eng!’’ ibukiia ni kabane ake i karawa ao iaon te aba, n te aoa are Ueam ao Kakannatom a tei ni kaotaki, n aoan te karangaina ngke korakoran Am Tautaeka a kaotaki. Ao I a manga Butiko, rinanon aara aika a tamaroa aikai, rinanon anua aika a rine Uringakim ae Moan te Bura i eta, ao rinanon Tamaroam ae e itiaki ao n akea barekana ao rinanon Am auti n rianna ae te kabanea n tamaroa, ao rinanon Aram are e rabunaki ni kamwarain te karawawataaki ni katoa ingabong ao te tairiki, ni kamanoa te tia uota te Tabureti ae e kakabwaiaki aio, ao are e warekia, ao are e noria, ao are e otabwaniniia te auti are e kawakinaki iai. Ko na kamarurunga ngkanne, mai iai naake a aoraki ake a rotaki rabwataia ao ake a kainnano, man taian kanganga ao taian karawawata, man taian kabuanibwai aika a kammaira ao ni kananokawaki, ao rinanon te Tabureti aio Ko na kairia naake a nano iai bwa a na rinnako inanon kawain Am kairiiri ao ni kawain Am nanoanga ao Am tituaraoi.


Kinnongo ae babobo TE KINNONGO Te toro te\nKinnongo ae babobo TE KINNONGO Te toro (te kinnongo aine) KINNONGO MAAN AIKA UAREREKE Anuaia ma aron rikiia/rikirakeia e bon nang okoro ma angiin maan. Man anuaia ao aron maiuia n rikirake e bon kanganga iai aron tiringakiia. Te uea n aine 1 ©Phil Lester Te uea n aine e tiku n taainako n ngaona n te tabo ae e raba. Te uea n aine e bungiia kinnongo ake bon taan mwakuri ibukin karaoan ngaoia. Kinnongo ake ko aki toki n nonorii n ririaki Itinaniku bon taan mwakuri/toro ibukin aia baronga. Kinnongo uraura ae tenamwaaka pupae Tabeia taan mwakuri/ tooro bon te kareke amwarake, Katiakan ngaoia, kamwarakean te Uea n aine ao tararuan te ngao man kanganga. Aron rikin te Kinnongo titebo ma aron rikin te bwebwe. Te bunnimoa e bitaki nakon te nimwatoi imwiin 6 – 32 te bong, ni kaineti ma ana karinan ao kabuebuen aia tabo n maeka. Maiun te nimwatoi e tararuaaki man kamwarakeaki irouia taan mwakuri/toro. Te uea n aine (queen) © Sanford Porter Te mwakuri / toro (te kinnongo aine) 12 -32 te bong ao e bitaki te nimwatoi nakon te bwebwe ao ea toki kamwarakeaia n te tai aio. Kinnongo ake a tibwa raure, iai ae kona n riki Te bwebwe bon iai kunna ae mainaina ni buraaun. bwa te Uea n aine, te tia mwakuri/toro ke te mmwane. Imarenan 9 -30 te bong ao a raure man nneia. Taan mwakuri a riki (bungiaki) n taabo ke taai n aabue inanon te ririki. queen Uean n aine ma mmwane a riki (bungiaki) teuana te tai n te ririki, n moan tain te kakarau. Te uea n aine Iai kinnongo n taabo tabeua, e katoa tai bungiakin te uea n aine n te ririki. + egg Uea n aine ma mmwane iai baia ni kiba. Angiia kinnongo ( te uea n aine ao n mmwane) ngkana a raure ao a kibanako naba man ngaoia. male Te kinnongo mmwane pupa larva worker Te mwakuri / toro (te kinnongo aine) Lifecycle image © Arizona Board of Regents / ASU Ask A Biologist Aron ieiniia, a iein nakon ngao ake tabeua ke te baronga teuana (uea n aine ao mmwane). Imwin ieiniia ke botakiia (uea n aine ao mmwane) ao e mate te mmwane ao te uea n aine e katea ngaona ae boou. Imwin kateakin ngaona ae boou (uea n aine) ao a bwaka naba baina ni kiba. Mai ikanne ao e kawenei bunnimoana ake a manga riki ma iai kinnongo ake taan mwakuri.\nINSECTS INSECT BODY PLANS head thorax abdomen antenna Te Kinnongo (ant) compound eye mandible head thorax leg abdomen antenna Te Bitere (beetle) compound eye leg head thorax abdomen Te Maninnara (mosquito) antenna proboscis wings compound eye Ant © antark. net : Beetle © Tejon Ranch Conservancy : Mosquito © Luciano Cosmo / Shutterstock leg\nTE BABAI BITERE LIFE CYCLE All stages of taro beetle life cycle are found in the soil (the ground) Te bitere aine female egg + Te bitere mmwane male pupa larva Taro beetle life cycle images courtesy and © Roy Masamdu. Used with permission of Grahame Jackson of ediblearoids. org\nTE MANINNARA LIFE CYCLE All stages of the mosquito life cycle, except adults, are found in water Mosquito life stages © Luciano Cosmo / Shutterstock\nYellow crazy ants kinnongo ae babobo are found\nTe Kinnongo Te Kaintamwarake 62 A riai n\nTRAUMA DE COLUMNA CERVICAL EN NIOS ALVARO TORO\nUniversidad Fermn Toro ViceRectorado Acadmico Decanato de Investigacin\nINVESTIGACIN PROFESORA ADRIANA LOMBANA TORO Empre QU SIGNIFICA\nDIAGNOSTICO INSTITUCIONAL I Monseor Francisco Cristbal Toro INSTITUCION\nSISTEMATICA EVOLUCION Matas Catrio Toro Profesor CC NN\nGuernica Pablo Picasso El caballo El toro mitolgico\nBATERAS PORTTILES Aitana del Toro y Olga Santana\nUNIVERSIDAD FERMN TORO DOCTORADO EN CS DE LA\nUniversidad Fermn Toro Facultad De Ciencias Jurdicas y\nPrincpios Fsicos da Texturizao por Toro l Os\nPresentado Por Susana Toro EL PIRATA MALVADO NDICE\nECOLOGA DE POBLACIONES RUBEN DARIO TORO BERBES DOC\nEL PERDN Realizado por Segnini Rocio Toro Rosibeth\nCOMITE PRELATURA BOCAS DEL TORO JMJ PANAMA 2019\nUNIVERSIDAD FERMN TORO ViceRectorado Acadmico Decanato de Postgrado\nCompsitos para restauraes dentais THAISA OLIVEIRA BALTER TORO\nTORO Aparece en la izquierda del cuadro con\nSERVICIOS SOCIALES Y SALUD COLECTIVA DR HORACIO TORO\nANOREXIA NERVIOSA CRITERIOS DIAGNOSTICOS HISTORIA NATURAL J Toro\nGESTIN INSTITUCIN EDUCATIVA MONSEOR FRANCISCO CRISTBAL TORO ACADMICA\nEL DERECHO INTERNACIONAL Luis Toro Utillano Departamento de\nMatemtica 7 A Profesora Eva Toro Morn Horario\nOl el toro bravo PAMPLONA Capital de Navarra\nUNIVERSIDAD FERMN TORO VICERRECTORADO ACADMICO DECANATO DE INVESTIGACIN\nPODCAST Juan Guillermo Toro Pablo Gonzlez Qu es\nAriete Bilancia Toro Scorpione Gemelli Sagittario Cancro Capricorno\nRINOSINUSITIS Mara Margarita Viteri Toro PUJ Medicina X


E a Reke te Bae Raoiroi Riki Nakon te Atoatongaki Irouni Mina Hung Godenzi | Rongoroni Maiuna\nWAREKIA N Afrikaans Albanian Amharic Arabic Armenian Aymara Bicol Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Fijian Finnish French Ga Georgian German Greek Greenlandic Guarani Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Maltese Maya Myanmar Ndebele Ndonga Ngabere Norwegian Nyaneka Nzema Ossetian Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Wolaita Xhosa Yoruba Zapotec (Isthmus) Zulu\nE a Reke te Bae Raoiroi Riki Nakon te Atoatongaki\nAna Karaki Mina Hung Godenzi\nN te tairiki teuana n 1984, e a reke te bitaki ni maiu man arou ngkoa n roro n rikirake ao n riki bwa temanna ae rangi ni kinaaki. E a katokaaki au bau bwa Miss Hong Kong. E kona n noraki taamneiu ni maekatin ma beeba ni kaongora. I anene, I mwaie, I anga au maroro, I kabwarabwarai baike a oti n te TV, I bwabwaini kunnikai aika rangi n tikiraoi ao n nonoraki naba ma aomata aika kakannato n aron te kowana mai Hong Kong.\nN te ririki are imwina, I a moana au karao birim ao n riki bwa te aekita ni birim ake I karaoi n taai aika bati. A tangira au karaki taani koro rongorongo, a rawea taamneiu taan rawetaamnei, ao a tangirai aomata bwa N na roko ni botaki aika kakannato, N na koro reeben ni kaukan auti ni bitineti aika boou, ni katawanou ao ni katairiki ma ngaiia. I rangi n tatangiraki irouia aomata.\nN te birim ae kakamaaku ao ni kakamataku\nTeutana imwin teutana, I a kunei baikai bwa a aki manena n aron are I iangoia. I kakaraoi birim aika kakamaaku ao ni kakamataku naba. A aki kamanena aekita i Hong Kong te aeka ni karao birim ae a kakaraoia aekita i Hollywood, ma ngaia are I boni karaoa te birim ae karuanikai n aroni kabutan te rebwerebwe ae buti i aon te kaa. A bati birim ake I aekita iai aika kaota te aroaro ni maiu ae aki riai ao te tiritiri. Ni birim tabeua, a kaotaki iai waaki n tabunea.\nN 1995, I a mare ma te tia kairiri n te karao birim. E ngae ngke a boni bane n reke baika I tangiri ibukini kukureiu n aron te atoatongaki, te kaubwai ao buu ae tatangira ma I bon rawawata ao n nanokawaki naba. I baireia bwa N nang kitana te mwakuri aei.\nURINGAN AU ONIMAKI NGKE I UAREREKE\nI a moanna n uringnga ma te kukurei te onimaki are e a tia n reke irou ngke I uarereke. N te tai anne, ao ni katoa Kaonobong ti kakawara te utu teuana aika Ana Tia Kakoaua Iehova. E kaira te reirei ma ngaira n te Baibara Joe McGrath n ikotaki ma natina aika teniman. Bon te utu ae akoi ma n tatangira, ao e rangi kakarinea buuna ma natina “Uncle Joe.” I kukurei naba n iririia nakon aia bobotaki ni Kristian. N tabetai ti kaei bobotaki aika bubura. A bon rangi ni kakukurei taai akanne. I namakinna bwa I kamanoaki ni menau i rarikia taani Kakoaua.\nNi kaitaraan anne, a riki baika a aki kakukurei nakoiu ni mwengau. E rotaki n te nanokawaki ae bati tinau n aroaroni maiun tamau, ao e a rangi ni karawawataaki iai. Ngke tao ai tebwina au ririki, ao e a toki reitakin tinau ma Ana Tia Kakoaua Iehova. I teimatoa n iriri bobotaki ma akea raoi nanou iai ao I a bwabetitoaki ngke 17 au ririki. Ma n te tai ae waekoa, I a irekereke ma aomata aika kakaraoi mwakuri aika bubuaka, ao I a aki rereitaki ma kaain te ekaretia.\nI MOTINNANOIA BWA N NA OKI\nTabeua te tai imwin au mare, a kawarai uoman mataniwi n te ekaretia ae Ana Tia Kakoaua Iehova n au tabo. A kabwarabwaraa arou ni kona n okira Iehova ae te Atua ao ni baireia bwa e na buokai te mitinare ae Cindy. E a boni kekerikaaki korakoran au onimaki n te tai aei, ngaia are I a titirakina neiei bwa e na kakoauaa nakoiu ae te Baibara bon ana Taeka te Atua. E kaotii nakoiu katoton taian taetae ni burabeti aika n te Baibara ake a tia ni koro bukia. Teutana imwin teutana e a rikirake ni kaan ara iraorao, ao e a kaoai bwa ti na reiakini moan reirei man te Baibara. I butimwaea ana kakao ao aei te moantai are I a kakoauaa iai ae Iehova bon te Atua ae tatangira, are e tangirai bwa N na kukurei naba.\nNgke I a moana kaakaeani bobotaki ni Kristian, I kunea bwa I rangi ni kukurei ni memena i buakoia taani Kakoaua nakon are I memena i buakoia aomata n te kambwana ni karao ni birim. Mani baike I rinanona ngke I uarereke, I ataia bwa I a aki kona n onimakinia aomata ao I bon aki naba kukurei iai. E buokai temanna kaain te ekaretia ni kaota arou n tokanikai i aoni kangaanga akanne man te Baibara ao n reiakina naba arou ni kona ni karekeia raao ni koaua.\nTE BAE RAOIROI RIKI NAKON TE ATOATONGAKI\nN 1997 ti a mwaing nako Hollywood i California, U.S.A, ngai ma buu. N te tabo anne, e a rangi ni bati riki au tai ni buokiia aomata bwa a na kakabwaiaaki ni karekean te atatai man Ana Taeka te Atua. E reke irou te raunnano ae bati riki n reiakinaia aomata n te Baibara nakoni kinaakiu bwa te aekita n taiani birim. N te katoto, n 2002 I a manga kaitiboo ma Cheri ae raoraou i Hong Kong. Bon titeboo aroarora ni baike ti rinanoi ni maiura. E a tia naba n riki bwa Miss Hong Kong n te ririki are mai imwaina. Ni koauana, boni ngaia ae katokaa au bau ngke I tokanikai. E riki naba bwa te aekita ao imwina e riki bwa te tia kairiri n te karao birim ao e mwamwakuri ma taani kairiri aika rangi ni kinaaki. E a tia naba ni mwaing nako Hollywood.\nI nanoangaa Cheri n ataakin ae e a tia ni mate ana kabae ngke e waekoa n toki buroona. E aki kona n reke raun nanona man ana Aro ae te Buddhist. E a tia ni karekea atoatongana n arou naba ae te aroaro are a kani karekea naba tabemwaang, ma e bon nanokawaki ao e aki kona n onimakina temanna. I a tibwaa nakoina te baere I a tia n reiakinna man te Baibara, ma e kangaanga butimwaeana irouna ni kaineti ma baike e maiuakini n ana Aro ae te Buddhist.\nRaoraou ae Cheri n te karao birim\nN te tai teuana n 2003, e a tareboniai Cheri mai Vancouver i Kanata ae te tabo are e karao birim iai. E ingainga ni kaongoai bwa e a tia ni buti n ana kaa ao ni mamataku i tinanikun te kaawa n te tabo ae kantara ngke e a bon tataro naba ni kabaibati ni kangai: “Tuangai, Antai te Atua ni koaua? Antai aram?” Ngke e buti rirarikin te Tabo n Taromauri n te tai anne ao e a nora naba aran Iehova. E iangoia bwa anne te kaeka mairoun te Atua, ao e a tangiria ni kaitiboo ma Ana Tia Kakoaua Iehova n te tai ae waekoa. I nanon tabeua te bong, I a karaoa au babaire ibukin neiei ao e a kaea te botaki n te ekaretia n te taetae n Tiaina i Vancouver.\nE kaongoai imwina Cheri bwa “a rangi tabeakinna raoi aomata aikai. I kona n tuangia aron au namakin.” I rangi ni kukurei n ongoraea anne ibukina bwa ngke e kaaina te kambwana ni karao birim Cheri, ao bon akea raoraona. E teimatoa Cheri ni kaakaei bobotaki. Ma n 2005, e a tiaina te boraraoi ibukini karaoani birim aika uoua n rongorongo aika kakawaki i Tiaina, are e a reke iai angana n okira Hong Kong. E kakukurei bwa n 2006, e a katabua maiuna Cheri nakon Iehova ao ni bwabetitoaki n aia botaki taani Kakoaua i Hong Kong. E ngae ngke e kani kabatiaa ana tai ni beku ibukin Iehova, ma e kangaanga karaoan aei ibukin ana mwakuri n te kambwana ni karao birim ao e bon aki kukurei iai.\nTE KIMWAREIREI NI BUOKAIA AOMATA\nN 2009, a bitaki baika riki ni maiun Cheri. E baireia bwa e na kitana te kambwana ni karao birim bwa e aonga ni bati ana tai ni beku ibukin Iehova. A a reke raoraona aika bati n te ekaretia ni Kristian. E a riki bwa te tia uarongorongo ae kabwanina ana tai ibukin te Tautaeka n Uea ao e rangi ni kukurei ni buokiia aomata ni karekea te maiu ae raoiroi.—Mataio 24:14.\nImwina e a iangoia Cheri bwa e na reiakina te taetae n Nepal ibukini buokaia taani Kakoaua aika kaain Nepal ae rikirake mwaitiia i Hong Kong ake a kamanena te taetae aei. I riai n taekinna bwa angiia kaain Nepal i Hong Kong, a tinanikuaki ke a riribaaki ibukin aki kamanenaan te taetae n Ingiriti ke te taetae n Tiaina, ao ibukina ngke e kaokoro aia katei. E kaongoai Cheri bwa e rangi ni kimwareirei ni buokiia aomata aikai bwa a na ota n te Baibara. N te katoto, n te bong teuana ni kawaran te auti teuana ma teuana, e a kaitiboo ma te aine ae kaain Nepal are e uarereke ana atatai ibukin Iesu, ma ai bon akea riki ana atatai ibukin te Atua ni koaua ae Iehova. E kamanena te Baibara Cheri ni kaotia ae tataro Iesu nakon Tamana are i karawa. Ngke e a ataia te aine aei bwa e kona n tataro nakon te Atua ni koaua ae arana Iehova, e a kauka nanona ni butimwaea te rongorongo ae raoiroi. Imwina a manga reirei n te Baibara buuna ao natina te aine.—Taian Areru 83:18; Ruka 22:41, 42.\nCheri ni boong aikai\nNgke I a noria bwa e rangi ni kimwareirei Cheri ni kabwanina ana tai n uarongorongo, ao I a titirakinai, ‘Bwa tera ae tukai mani karaoan te baere e karaoia?’ I maeka naba i Hong Kong n tai aei ao I a iangoia ni bita aroaroni maiu ni kabatiaa riki au tai n reiakinia aomata te koaua man te Baibara. I kunea bwa e reke te kakukurei ni koaua n te kakauongo raoi nakoia aomata ao ni buokiia n ota n Ana Taeka te Atua.\nI kunea bwa e reke te kakukurei ni koaua mani buokaia aomata n ota n Ana Taeka te Atua\nN te katoto, I a tia n ibuobuoki n reiakina te Baibara ma te aine ae kaain Vietnam are e taonaki n n taai nako n te rawawata, ao e a bon teimatoa naba n nananokawaki . E a kona n noraki ngkai bwa e a kukurei ni maiuna ao ni kimwareirei ni bobotaki ma kaain te ekaretia.\nTi a tia ni kunea ngai ma Cheri te bae raoiroi riki nakon te atoatongaki. E ngae ngke e kakukurei te mwakuri n te kambwana ni karao birim ae karikira bwa e na tanoata taekara, ma e rangi ni karaunano riki reiakinaia aomata taekan Iehova ae te Atua bwa e neboaki iai. Ti a tia n ataa koauan ana taeka Iesu ae kangai: “E kakukurei riki te anga nakon te anganaki”—Mwakuri 20:35.


Taburetin te Ai • Tataro aika a Okoro Aroia • Tataro Ni Bahá’í\nCurrently reading prayer in Kiribati. Return to Nederlands.\nTaburetin te Ai\nN aran te Atua, Bwain Ngkoa Ngkoa, te Kabanea ni Korakora.\nNi koaua ao nanoia naake a kokoaua a kanaki n ain te raurenako: E nga raitiitin otan Moamoam O ae Ko Tangiraki irouia aonnaba?\nNaake a uakaan Nakoim a tia ni kitanaki inanon rotongitongin te urubeke: E nga raneanean ingabongin te manga kaitiboaki ma Ngkoe, O Ae Ko Tangiraki irouia aonnaba?\nRabwataia ake Ko rineia a wene n ruru iaon taian tano i kiraroa: e nga marawan Menam ikai, O te Tia Katikinanoi aonnaba?\nBaai aika a ingainga a mwemwekaki nakon karawan Am akoi ao Am tituaraoi: E nga karaun Am Angaanga, O te Tia Kaekai aonnaba?\nTaan iowawa a tia n teirake ni kakiriwe ni katoai taabo nako: e nga korakoran Am kainikoroboki ae e katabuaki, ae e aki kona ni kaaitaraki, O Ngkoe Te Tia Tokanikai iaon aonnaba nako?\nKaukauiia kamea e nene n itera nako: e nga raianin te buakonikai ni Mwaakam, O te Tia Kaetietii aonnaba nako?\nTe mwaitorotoro e a tia ni komakiia aomata nako: E nga kabuebuen Am tangira, O Ain taian aonnaba?\nTe kabuanibwai e a roko n rietaatana: A nga kanikinaean Am ibuobuoki, O Te Tia Kamaiuia taian aonnaba?\nE a tia te rotongitong n otabwaniniia angiia aomata: E nga otamwaakan Raneaneam, O Otanakon taian aonnaba?\nRoroaia aomata a reena nako n te kairiribai: A nga kabaangin Am karekekai, O Te Tia Urui taian aonnaba?\nTe kamaemaeaki e a roko ni kabin rinanona: A nga kanikinaean Mimitongim, O Mimitongin taian aonnaba?\nTaian karawawata a tia n kaikuaka te Tia Kaotiota Aram, te kabanea n Nanoanga: e nga kakukurein Ngainan aomarin Am Kaotioti, O Kakukurein taian aonnaba?\nTe nakonnano e a tia ni bwakariia aomata n te aonnaba: A nga kanikinaean Am kakukurei, O te Tia Kakukureia taian aonnaba?\nKo nora Kaotin te Karangaina Am kanikina n rabunaki n taian kaoti aika a riaboro: A nga tabonibain Mwaakam, O Korakoran taian aonnaba?\nTe bwatakataka e a tia n taoniianako aomata ni kabane: E nga karaangan Am tituaraoi, O Te Tia Nanoangaia kaain taian aonnaba?\nTe mwangainrang e a tia ni kabaeia aomata nako: A nga karabwataakin te kamwawaaki, O Uean taian aonnaba?\nKo nora Teuae Kabureaki aio ae maroaa inanon kakionakoana mai abana: A nga taan kairua ni karawan Am Kaetieti, O Uean Taian aonnaba?\nI a tia ni katioaki n te aba ae ianena: A nga kanikinaean Am kakaonimaki, O Te Tia Onimakinaki n Taian aonnaba?\nKammarakin te mate e a tia n tauiia aomata nako: E nga utin Am marawa ibukin te maiu ae akea tokina, O Maiun taian aonnaba?\nAna wirikiriki Tatan, e a tia n ikeike nakoia karikibwai ni kabane: E nga atibun karawan Am ai, O Otan taian aonnaba?\nMangingin te kaibwabwaru e a tia ni kabarekaia angiia te botanaomata: A nga ngainan aomarin te itiaki O ae Ko Tangiraki n taian aonnaba?\nKo nora Teuare e Kabureaki aio n rabunaki n taian mwakuri ni iowawa ibuakoia kaain Syria: E nga raitiitin Am ota n te karangaina? O Ngkoe Otan taian aonnaba?\nKo norai ae I katabuaki n taetaenikawai: Ao ngkanne mai ia ae e na bwebwerake Eenikunam, O Naitengkaren taian aonnaba?\nAngiia aomata a otabwaniniaki n taian katautau ao iango aika akea nanoia: A nga kanikinaean am kakaonimaki, O Te Tia Kakoaua ibukin taian aomata?\nE a bwabwa Bahá inanon marawan te kabuanibwai: E nga te Aake ibukin Kamaiuam, O te Tia Kamaiui taian aonnaba?\nKo nora Ngainan aomarin Am Taetaenikawai inanon rotongitongin te karikibwai: E nga taain karawan Am akoi, O te Tia Anga te Ota nakon taian aonnaba?\nTauran te koaua ao te itiaki, te kakaonimaki ao te karineaki, a tia n tiringaki: A nga kanikinaean Unim ni Kabomwi, O te Tia Kamwaingi taian aonnaba?\nKo kona n nora temanna ae e tei n tiambion Ibukiu, ke ae ni iangoi bwaai ake a tia ni bwakaria inanon kawain Ana tangira? Ngkai ao e tei moa Au kai-ni-koroboki, O ae ko Tangiraki n taian aonnaba.\nMwaangau te Kai te Rote ni Karawa e wene ni mwaoto ni korakoran ukin te katauaki ibukina: A nga taian buraeki n Am ibuobuoki, O Te Tiambion n taian aonnaba?\nTe Ubu aio e raba ibuakon bubun te taetae n aki akaaka: A nga beebeten angin Am nanoanga, O Te Tia Nanoangaia taian aonnaba?\nKamwarain te maiu ae katabuaki e kabarekarekaaki irouia aomata aika a babakanikawai: E nga te kunnikai ae tabu, O te Tia Katamaroai taian aonnaba?\nMarawan te akoi e aki kakamwakuri ibukin mwakuri ake a karaoi aomata: A nga naon Am Tituaraoi, O ae ko tangiraki irouia aonnaba?\nTe mataroa are e kaineti nakon Kaaniam ni Karawa e rokanaki rinanon aia iowawa Am kairiribai: E nga kiingin Am angaanga, O te Tia Kauki Rokan taian aonnaba?\nA kababoboaki taian banikai man boitinin angin te kakaaitara: E nga bwaron karaun Am tituaraoi, O te Tia Angaanga nakon taian aonnaba?\nE karooaki te aonnaba man barekan bubun te bure; A nga beebeten angin Am kabwarabure, O te Tia Kabwarai bureia kaain te aonnaba?\nTe Roronrikirake aei e maroaa n te aonnaba ae e urubeke: E nga karaun am tituaraoi ni karawa, O te Tia angaanga nakon taian aonnaba?\nO te Kabanea n Rietaata ni Kainikoroboki, ti a tia n ongo am kabanea ni karewerewe ni wewete inanon te aonnaba ae akea tokina: Anga taningam nakon te bwai are e atonga Newen te Korakora , O te Tia kabureaki n taian aonnaba!\nKe arona bwa akea te mwaitoro, e na kanga kabuebuen Am taeka n teimatoa, O Te Tia katanoata n taian aonnaba?\nKe arona bwa akea te kabuanibwai, ao e na kanga n oti taain Am taotaonannano, O Otan taian aonnaba?\nTai tanginiwenei ibukiia aika a buakaka. Ko a tia ni karikaki bwa ko na keiakina uotam ao ni butimwaai kanganga, O te Tia Taotaonanano n taian aonnaba.\nAi karewerewera Kaotim n te karangaina iaon oraitanin te Boraraoi ibuakoia taan kakiriwe, ao Am ingainga nakon te Atua, O ae ko Tangiraki irouia aonnaba.\nIroum ao buraekin te inaomata e unikaki iaon taubuki aika a ririeta, ao marawan te tituaraoi e uti, O te Tia Kakukurei Taian aonnaba.\nBon ti mai Iroum are e a otanako iai Taain te Katiteuana, ao man Kanakoakim mai Abam ae aban te Katiteuanaaki e a katamaroaaki. Taotaona Nanom, O Ngkoe te Tia Kakawakinaki mai abam n taian aonnaba.\nTi a tia ni karaoa te kamaemaeaki bwa te kunnikai ni mimitong, ao te kammarakaki bwa katamaroan Am tembora, O te Tia Kamoamoaki n taian aonnaba.\nKo noori nano a onrake n te kairiribai ao tarariaoakiia bon Am bwai, O te Tia Rabuni buren te aonnaba.\nNgkana a kia taian kabaang, waakirake!\nNgkana a kibanako rabunaia, mwananga nako!\nO Ngkoe Te Tia Kaburearo n taian aonnaba.\nKo na tang, ke Nna tang? Ni bon arona, Nna tang ibukin karakoia ara tiambion, O Ngkoe are Ko karika tangitangin taian aonnaba. Ni koaua ao I a tia n ongo taian Wewete, O Ngkoe ae te kabanea ni Mimitong man Tangiraki, ao ngkai moamoan Bahá e urarake ni kabuebuen taian kabuanibwai ao ma ain Am taeka ae raneanea, ao e a tia n teirake ma te kakaonimaki n nnen te kaburearo , ni kaitarai Kukureim, O Ngkoe te Tia Kataui Bwai nako n taian aonnaba.\nO Ali Akbar, karabwa am Uea ibukin te Tabureti aio ike ko kona n ikeikena boiararan Au kamangori, ao atai bwai ake Ti a tia n aitara ma ngaai inanon kawain Te Atua, te Rangin Tangiraki inanon taian aonnaba nako.\nNgkana a bane tooro nako ni wareka ao ni karaua n iangoa aio, ao e na kakiaaki inanon iaia te ai ae e na kaurarakei taian aonnaba.


Chisambo naKutetela | Kutanganga naKunangulanga\nWavaka-Tesolonyika 1, 2:7, 8\nVYUMA WATELA KULINGA: Hanjika mujila yize nayisolola nge wazakama vaze vali nakukwivwilila.\nShinganyeka hali vaze vali nakukwivwilila. Watela kushinganyeka haukalu veji kumonanga vaze navakakwivwilila. Shinganyeka kwijiva nge yove uli nakuhita muukalu kana.\nSakula kanawa mazu mukazachisa. Fwila kuhizumuna vaze vali nakukwivwilila nakuvavendejeka nakuvajikijisa. Kawatela kuhanjika mazu aze nawevwisa kupihya vaze vali nakukwivwililako chipwe akusaula vaze kavafwelela muli Yehova chipwe kufwefulula vyuma vafwelelako.\nSolola ngwove wavazakama. Watela kuhanjika nalizu lyalivwovu nakuzachisa kanawa mujimba mangana usolole ngwove wazakama vaze vali nakukwivwilila. Watela kumwesa mwesa kukanwa nakusolola hameso ngwove wazakama vaze vali nakukwivwilila.\nNge uli nakuhanjika chipwe nge uli nakutanga, kawatela kuzachisa mujimba mujila yize nayilingisa vaze vali nakukwivwilila vahake mangana kuli yoveko, oloze watela kuzachisa mujimba kweseka navyuma uli nakuhanjika chipwe vize uli nakutanga. Unahase kuhanjika mujila yakukolezeza hakuzachisa mazu akufwana nge “mukiko nyi mweka?” chipwe “ngwafwelela nayenu munetavila,” kusongo yamukuku muhanjika.\nKutanganga naKunangulanga—Chisambo naKutetela


A Kangaa ni Mwanena Aia Mwakuri Ana Tia Kakoaua Iehova ni Katobibia te Aonnaba?\nA boreetiaki n ara botaki ao a tibwatibwaaki n aki kabooaki mirion ma mirion Baibara ao booki riki tabeua ni katoa ririki. Ti katei Taabo n Taromauri ao aobiti n tararua, ao ti kateimatoai taraaraoia. Ti boutokaia nga ma nga kaain te utu ni Betaera ao mitinare, ao ti katauraoi baike a kainnanoaki n tain te kabuanibwai ae karina. Ma ko bae ni mimi ao ni kangai: ‘A mwanenaki mai ia baikai?’\nTi aki anga ara kabwianibwai, ti aki kabwakamwane ibukin rikira bwa Ana Tia Kakoaua Iehova, ke ni karemwangko. E ngae ngke e bati te mwane ae kainnanoaki ibukini boutokaan ara mwakuri n uarongorongo, ma ti aki bubutii te mwane. Tebubua tabun te ririki n nako, ao e taekinaki n te kauoua ni maekatin ae te Taua-n-Tantani bwa ti kakoauaa ae e boutokaira Iehova, ai ngaia are “ti aki riai ni bubutiia aomata te mwane ibukini boutokaan ara botaki,” ao bon anne te bwai ae ti aki karaoia!—Mataio 10:8.\nA boutokaaki ara mwakuri ni bwaintangira aika nako mai nanoia aomata. A bati aomata aika kakaitau ibukin ara mwakuri n angareirei ae aanaki man te Baibara, ao a anga aia bwaintangira ibukini boutokaan te mwakuri. A kukurei Taani Kakoaua ni kabanea aia tai, korakoraia, aia mwane, ao baike iai irouia, ibukini kakaraoan nanon te Atua i aon te aba ni kabutaa. (1 Rongorongo 29:9) Bon iai bwaoki ni bwaintangira n Taabo n Taromauri, ara tabo ni bobotaki ao ni bwabwaro ake a kona ni karini iai aia bwaintangira aomata ake a kani karaoa anne. Ke a kona naba ni bwaintangira rinanon ara atureti n te intanete ae jw.org. A reke bwaintangira n aaba nako mairouia aomata aika aki kaubwai, n aron are e karaoia te aine ae kainnano are e a tia ni mate buuna are e taekinna Iesu bwa e kabwakai uoua te maibibi n te nne ni mwane. (Ruka 21:1-4) Mangaia are a kona aomata nako ni ‘kaokoroi aia bwai’ bwa a na anga ae a ‘kataua i nanoia.’—1 I-Korinto 16:2; 2 I-Korinto 9:7.\nTi kakoauaa bwa e na teimatoa Iehova ni kairi nanoia te koraki ake a kan ‘neboia n aia bwai nako’ ibukini boutokaan te mwakuri ibukin te Tautaeka n Uea, bwa e aonga ni kakororaoaki nanona.—Taeka N Rabakau 3:9, BG.\nE kangaa ni kaokoro ara botaki ma Aaro nako?\nE kangaa aroni kamanenaani bwaintangira ake a nako mai nanoia aomata?\nKarekea te maekatin ae Taua-n-Tantani ao te Awake!\nAanga am Bwaintangira


Zachilenunga Kalunga naMuchima Wakwononoka Chamokomoko ‘naMalwa Amavulu’ Namumona | Wakulinangula\n“Twatela kuhita mumalwa amavulu hakwingila muwangana waKalunga.”—VILI. 14:22.\nIya eji kunehanga ukalu tweji kumonanga?\nTunahase kulizanga ngachilihi mangana tumike muluyanjisa nakulipika naukalu wakuhomba?\nFweto muka navakatambula vaze navomikanga muluyanjisa?\n1. Mwomwo ika vangamba jaKalunga kavatela kulizakaminako nge vali nakumona malwa?\nKUTALA mweji kulizakaminanga ngwenu namumonanga “malwa amavulu” shimbu kanda mukatambule fweto yakuyoya chahaya myaka yosena tahi? Nduma. Numba munashimbula mumuchano chipwe nduma, oloze tuvosena natumonanga malwa mukaye kano kaSatana.—Kuso. 12:12.\n2. (a) Ukalu muka ukwavo veji kumonanga vaka-Kulishitu? (Talenu muvwimbimbi wakulivanga.) (b) Iya eji kunehanga luyanjisa kaha twejiva ngachilihi ngocho?\n2 Numba tuhu vatu vakuhona kukupuka mwosena veji kunonanga ukalu mukuyoya, oloze vaka-Kulishitu veji kumonanga ukalu ukwavo. (Koli. 1, 10:13) Ukalu muka? Veji kumonanga luyanjisa mwomwo yakwononoka jishimbi jaKalunga. Yesu alwezele vaka-kumukavangiza ngwenyi: “Ndungo kahambakana kaka yenyiko. Kachi nge vananguyanjisa ami, kaha navakamiyanjisa nayenu nawa.” (Yowa. 15:20) Uno iya eji kunehanga luyanjisa kana? Satana, uze vavuluka muMbimbiliya ngwavo “ndumba wakutahwoka” uze eji ‘kutondanga’ kujiha vangamba jaKalunga. (Petu. 1, 5:8) Satana eji kufwila kuzachisa jijila jakulisezaseza mangana atulingise tuhokole kulonga chetu kuli Yehova. Tuchitalenu havyuma vyosolokele kuli kaposetolo Paulu.\nLUYANJISA LUZE LYAPWILE MUNGANDA YALUSUTALA\n3-5. (a) Luyanjisa muka luze amwene Paulu munganda yaLusutala? (b) Mujimbu wenyi wakumona luyanjisa watukolezeza ngachilihi?\n3 Paulu vamuyanjishilenga mapapa kakavulu mwomwo yakwononoka Kalunga. (Koli. 2, 11:23-27) Luyanjisa lumwe alumwene munganda yaLusutala omu okile mutu uze kapwilenga nakutambukako kufuma vene kukusemuka chenyi. Echi chalingishile vatu vashinganyeke ngwavo Paulu naMbalanape vapwile tulunga. Ava malunga vavali valembelele lizavu lyavatu lihone kuvalemesa. Oloze kutwala muze vatwamina vamukwitava chavaYuleya vejile nakuputuka kuhanjika vyuma vyavipi hali Paulu naMbalanape. Kaha vatu vafwelelele vyuma vahanjikile ava vatwamina, ngocho vaputukile kwasa malwola Paulu nakumuseza nafu.—Vili. 14:8-19.\n4 Omu vayile kunganda yaNdeleve, Paulu naMbalanape “vakindulukile cheka kuLusutala nakuIkonyume nakuAndeyoka. Kaha vazamikishile myono yatumbaji, vavakolezezele vatwamenga lika mulufwelelo, nakwamba ngwavo: ‘Twatela kuhita mumalwa amavulu hakwingila muwangana waKalunga.’” (Vili. 14:21, 22) Mazu akwamba ngwavo kuhita “mumalwa amavulu” anahase kutuhombesa. Nge chili ngocho, kaha Paulu naMbalanape vahashile ngachilihi ‘kukolezeza tumbaji’ hakuvalweza vahite mumalwa amavulu?\n5 Chihula kana tunahase kuchikumbulula nge natukekesa kanawa mazu aPaulu. Paulu kambile kaha ngwenyi: ‘Twatela kuhita mumalwa amavuluko,’ oloze ambile ngwenyi: “Twatela kuhita mumalwa amavulu hakwingila muwangana waKalunga.” Ngachize Paulu akolezezele tumbaji hakushindakanya havyuma vyamwaza vize vyeji kwizanga mwomwo yakushishika kuli Kalunga. Fweto kana kayapwile nge hikulota kahako. Yesu ambile ngwenyi: “Ou mwakakachila palanga nakusongo, ikiye navakalwila.”—Mateu 10:22.\n6. Fweto muka navakatambula vaze navakakachilanga palanga nakusongo?\n6 Nge natukakachilanga muvyeseko, kaha natukatambula fweto. Vaka-Kulishitu vawavisa navakayula naYesu Kulishitu mwilu myaka yosena. Kaha “mikoko veka” navakapwa nakuyoya chahaya myaka yosena hano hamavu haze ‘nahakapwanga kwoloka.’ (Yowa. 10:16; Petu. 2, 3:13) Oloze oholyapwa natumonanga malwa amavulu. Tutalenu havyeseko vivali vize tunahase kumona.\n7. Uno kutunyemukila hatoma chapwa chika?\n7 Yesu ahanjikile ngwenyi: “Vatu navakamitwalanga kujizango jakusopela milonga, kaha navakamivetanga mujisunangonga nakumilingisa mukemanenga kumeso avanguvulu navamyangana.” (Mako 13:9) Kweseka namazu kana awa, vaka-Kulishitu vamwe navamonanga luyanjisa lyakumujimba mwomwo pamo yakuvemanyina nakole kuli vatwamina vamukwitava chipwe vatwamina vamapolitiki. (Vili. 5:27, 28) Talenu cheka chakutalilaho chaPaulu. Kutala evwile woma mwomwo yakumuyanjisa tahi? Nduma.—Tangenu Vilinga 20:22, 23.\n8, 9. Uno Paulu asolwele ngachilihi nge omikile muluyanjisa, kaha vandumbwetu vamwe makumbi ano vanomikanga ngachilihi?\n8 Paulu omikile omu vamwesekele kuli Satana. Kaha ambile ngwenyi: “Kangweshi kumona mwono wami kupwa waulemuko, chikalu kungunakumisa jila yami namulimo uze ngwatambwile kuli Mwata Yesu wakuhana kanawa unjiho wamujimbu wamwaza walikoji lyalinene lyaKalunga.” (Vilinga 20:24) Paulu kevwile woma wakumuyanjisako oloze atwalilileho lika kumika. Afwilililile “kuhana kanawa unjiho” wamujimbu wamwaza chamokomoko naluyanjisa.\n9 Namakumbi ano vandumbwetu veji kumikanga muvyeseko. Chakutalilaho mulifuchi limwe vandumbwetu vamwe vanavahakenga mutumenga chakuzeneka kutwala mulonga wavo kuzango yakusopela. Vanapunga mutumenga hamyaka kafwe 20 mwomwo yakuhona kwazana muvihande vyamapolitiki. Kaha nawa kavapwile nakwitavisa vausoko wavo kuya nakuvamenekela mutumenga vapwilengako. Kaha veka vanavavetenga nakuvayanjisa chikuma.\n10. Mwomwo ika katwatela kwivwa woma luyanjisako?\n10 Mujingalila jimwe vandumbwetu veji kumikanga luyanjisa luze lweji kwizanga mukukasumuka. Nge nayenu namumonanga luyanjisa kana, kaha kamwatela kwivwa womako. Mwatela kwanuka mujimbu waYosefwe. Vamulanjishile muundungo, oloze Yehova “amuyowele mumalwa enyi osena.” (Vilinga 7:9, 10) Nayenu mwatela kufwelela ngwenu Yehova mwamikafwa. Mwatela kutachikiza ngwenu “Yehova atachikiza mwakuyowela vatu vakulihana muvyuma vyaukalunga kufuma muvyeseko vyavo.” (Petu. 2, 2:9) Kutala namutwalaho lika kufwelela muli Yehova, nakumika mukala ukalu namumona hakufwelela ngwenu nahase kumikafwa mufungulule kala vyeseko namumona muno mukaye kavilinga vyavipi nakukatambula kuyoya chahaya myaka yosena tahi? Mukwechi unjiho wauvulu wakumikafwa mutwaleho lika kumika luyanjisa.—Petu. 1, 5:8, 9.\n11. Uno kutunyemukila mukuswama chalihandununa ngachilihi nechi chakusoloka hatoma?\n11 Luyanjisa lukwavo tunahase kumona shina lwakuswama. Uno kutunyemukila mukuswama chalihandununa ngachilihi nakutunyemukila hatoma? Kutunyemukila hatoma chinafwane nge chijimbilanganga uze ali nakuhuhwa munganda nakwenyeka zuvo yenu hahaze vene. Kutunyemukila chakuswama chinafwane nge makenyi vaze navengila hazuvo yenu nakuputuka kulenda masoko chindende chindende palanga nomu nayikashiuka. Halwola namukatachikiza ngwenu zuvo yili namakenyi, zuvo yinalyenyeka lyehi.\n12. (a) Cheseko muka chakuswama chize eji kuzachisanga Satana, kaha mwomwo ika chapwila nangolo? (b) Kuhomba chalingishile Paulu ahanjike vyuma muka?\n12 Satana asaka kwenyeka usoko wenu naYehova. Nahase kuzachisa vyeseko vyakusoloka hatoma vyaluyanjisa chipwe kuzachisa vyeseko vyakuswama mangana alende lufwelelo lwetu chindende chindende. Cheseko chakuswama chachinene eji kuzachisanga Satana shina kulingisa mutu ahombe. Shimbu jimwe kaposetolo Paulu ahombelenga nakulivuluka ngwenyi: “Omu ngwavindama ami!” (Tangenu Wavaka-Loma 7:21-24.) Mwomwo ika Paulu ahombelenga, okunyi apwilenga wakujikiza kushipilitu kaha nawa apwile mulizavu lyakutwaminyina? Mwomwo kapwile wakukupuka mwosenako. Asakilenga kulinga vyuma vyamwaza, oloze chapwilenga chachikalu. Nge omu mukiko mweji kwivwanga nayenu, kaha mwatela kutachikiza ngwenu naPaulu alipikilenga naukalu kana.\n13, 14. (a) Vyuma muka vyeji kulingisanga vatu jaKalunga vamwe vahombe? (b) Iya asaka kutuzeyesa kulufwelelo, kaha mwomwo ika?\n13 Lwola lumwe vandumbwetu vavavulu veji kuhombanga, kulizakamina, nakulivwa nge vamokomoko. Chakutalilaho, payiniya umwe watwima walijina lyaDeborah ambile ngwenyi: “Kakavulu ngweji kushinganyekanga havyuma vyavipi, nakulimona kupwa nguwamokomoko. Omu ngweji kushinganyekanga hamilonga yami, ngweji kwivwanga kwijiva nge kakweshi mutu anguzangako, naYehova vene.”\n14 Vyuma muka vyeji kulingisanga vangamba jaYehova vamwe vakufwana nge Deborah vahombenga? Kuli vyuma vyavivulu vyeji kuvahombesanga. Vamwe vasaka kulishinganyekela vavene mujila yayipi chipwe ukalu vanahichimo. (Vishi. 15:15) Kaha veka nawa vanahase kupwa navishinganyeka vyavipi mwomwo yamisongo. Kala mweshomwo vili vyuma, twatela kwanuka uze eji kunehanga vishinganyeka kana. Uno iya eji kutulingisanga tuhombe mangana tulitwamine kuzachila Yehova? Weka wauchi shina Satana. Vamutongwela lyehi kufwa, ngachize ali nakusaka nayenu mushinganyekenga ngwenu kamwatwama nalutalililoko. (Kuso. 20:10) Satana eji kuzachisanga vyeseko vyakusoloka hatoma chipwe vyakuswama mangana atulingise tuhombe nakutuzeyesa tuhone kuzachila Yehova. Tachikizenu ngwenu vatu jaKalunga vali nakulwa jita yakushipilitu.\n15. Vyuma muka twatela kulinga mangana tuhonenga kuhomba?\n15 Twalenuho lika kulwa jita kana nakutalilila fweto yize namukatambula kulutwe. Paulu asonekelele vaka-Kulishitu vamuKolinde ngwenyi: “Katweshi kuzeyako, oloze chipwe mutu wetu wakuweluka ali nakuya nakunonga, chikupu vene mutu wetu wamukachi vali nakumulingisa kupwa wamuhya hakumbi hakumbi. Mwomwo numba tuhu malwa etu anapu ahakapyapya kakandende, kaha nawa amalelu, oloze eji kutunehelanga upahu wakuhambakana chikuma ulemu kaha nawa wahaya myaka yosena.”—Koli. 2, 4:16, 17.\nPWENUNGA VAKULIZANGA NAVYESEKO OHOLYAPWA\nVaka-Kulishitu vosena vatela kutachikiza mwakuhanjikila nakumika kutalisa kulufwelelo lwavo (Talenu palangalafu 16)\n16. Mwomwo ika chapwile chachilemu kupwa tuvakulizanga oholyapwa?\n16 Satana akwechi “tufuta” twatuvulu. (Efwe. 6:11) Ngachize, tuvosena twatela kukavangiza mazu atwama hali WaPetulu 1, 5:9 akwamba ngwawo: “Mwimanyinenunga, zamenunga mbe mulufwelelo.” Hakusaka tuzame mbe mulufwelelo, twatela kupwa vakulizanga muvishinganyeka namumuchima hakulinganga vyuma vyakwoloka. Chakutalilaho, liswalale atela kulinangula chikuma shimbu kanda ayenga kujita. Omu mukiko twatela kulinga nayetu, mwomwo katwatachikijile vyeseko vize naviza kulutweko. Ngocho, shimbu kanda vyeseko vizenga, twatela kulinangula chikuma. Paulu asonekelele vaka-Kulishitu ngwenyi: “Lyesekenunga enu vavene mumone numba nge muli mulufwelelo.”—Koli. 2, 13:5.\n17-19. (a) Tunahase ngachilihi kulikekesa etu vavene? (b) Vakweze vavaka-Kulishitu vanahase kupwa ngachilihi vakulizanga mangana vahanjike nakumika kushikola?\n17 Jila yimwe yakulikekesa enu vavene shina kulihulisa ngwenu: ‘Kutala ngweji kulombanga lwola lwosena tahi? Nge vatu vali nakungushinjila ngulinge vyuma vyavipi, kaha kutala ngweji kwononokanga Yehova tahi nyi vatu? Kutala ngweji kuyanga nakukunguluka lwola lwosena tahi? Kutala ngweji kuhamukanga kuhanjika vyuma ngwafwelela tahi? Kutala ngweji kuliulanga tutenga twavakwetu ngana muze vakiko veji kuliulanga tutenga twami tahi? Kutala ngweji kwononokanga kuli vaze vali nakutwaminyina muchikungulwilo nakuli vaze vali nakutwaminyina mulimo wamukaye kosena tahi?’\n18 Twatela kutachikiza ngwetu vatujingilika kuvatu vaze vasaka kutuhungumwisa. Vakweze vaka-Kulishitu vavavulu veji kuhanjika nakumika vyuma vafwelela hashikola chakuhona kwivwa woma chipwe sonyi. Uno vyuma muka vinavakafwenga vahanjike nakumika? Vanazachisanga vyuma vasoneka mujimangazini jetu. Chakutalilaho, Tonenu! yaJuly 2009 yamuChingeleshi yahanjikile ngwayo nge mukwenu muka-shikola mwamihulisa ngwenyi: “Uno mwomwo ika kawafwelela mukunangula chakwamba nge vyuma vyalijililile vivene?” kaha mukumbululenu ngwenu: “Mwomwo ika ngwatela kufwelela mukunangula chakwamba ngwavo vyuma vyalijililile vivene? Vaka-sayasi veji kulipulanga jipami hakunangula kana, okunyi vakiko vakuluwa mukunangula chasayasi.” Enu visemi mwatela kulinangulanga vyuma kana hamwe navana venu mangana vatachikize mwakukumbulwila vakwavo hashikola.\n19 Kuhanjika nakumika chipwe kulinga vyuma vize Yehova asaka kachapwa chachashiko. Chakutalilaho, nge munafumu kumilimo oku munazeye, munahase kulikanjikiza kuya nakukunguluka. Chipwe chinahase kumikaluhwila kuhinduka chimenemene mangana muyenga mumulimo wamuwande. Oloze anukenu ngwenu nge namulijilisa kuzatanga milimo yakushipilitu, kaha nachimikafwa mupwenganga vakulizanga navyeseko vize vili nakwiza kulutwe.\n20, 21. (a) Uno kushinganyeka handando yakusokola nachitukafwa ngachilihi tuhonesa vishinganyeka vyavipi? (b) Vyuma muka twatela kufwila kutalisa kumalwa natumonanga?\n20 Nyi ngachilihi vyeseko vyakuswama? Tunahase kuhonesa ngachilihi kuhomba? Jila yimwe yayinene shina kushinganyeka handando yakusokola, mwomwo omu mukiko alingile nakaposetolo Paulu. Lwola lumwe alimwenenga kupwa wakuvindama. Oloze atachikijile ngwenyi Kulishitu kafwililile vaka-kwolokako, oloze vaka-shili. Paulu nayikiye apwile muka-shili. Kaha asonekele ngwenyi: “Nguli nakuyoyela halufwelelo nguli nalwo muli MwanaKalunga, uze anguzangile ami nakulyecha ivene hali ami.” (Ngale. 2:20) Paulu etavilile ndando yakusokola nakufwelela ngwenyi nayimunganyalisa.\n21 Nayenu munahase kunganyala nge namwitavila ndando yakusokola kupwa wana wenu wakufuma kuli Yehova. Echi kachalumbununa nge kuhomba nachikuma hahaze veneko. Vamwe navalipikanga lika naukalu wakuhomba palanga namukaye kakahya. Oloze tachikizenu ngwenu vaze navomikanga lika vakiko navatambula fweto. Tuli nakupandama kwakamwihi nalikumbi lyaYehova omu Wangana waKalunga naukaneha kuunda nakulingisa vatu vakushishika vakakupuke mwosena. Fwilenu kukengila muWangana kana numba tuhu namuhita mumalwa amavulu.


Nimaua kambwana ni kini uanikai ao Outero ake a mwakuri iai kaain Kiribati. | Kiribati Updates\nNimaua kambwana ni kini uanikai ao Outero ake a mwakuri iai kaain Kiribati.\nIai ngkai nimaua mwaitia kambwana itinaniku ake e waaki ma ngaia te labor ibukin kamwakurakia kaain Kiribati n te ririki aio 2017.\nN ana maroro HE Beretitenti Taneti Maamau ma taan kareke rongorongo n tokin te namwakaina ae nako ao e kaeka ana titiraki temanna man te Uekera iaon aei bwa iai nimaua mwaiitia kambwana ma I Nutiran ao Aotiteria are e waaki ngkai te tautaeka ma kambwana aikai iaon te seasonal workers ke te kiniuanikai, ao kamwakuraia ara botanaomata naba n taian auti n irua ke hotels.\nE reitia riki n taekinna HE Taneti Maamau bwa kambwana aikai bon te Recognise Seasonal Employment scheme (NZ), Seasonal worker programme (AUST), New and Northern Australian Worker Pilot Programme (AUST), Hayman Resort (AUST) ao ai Hamilton hotels (AUST). E kaeka aio te Beretitenti n ana marooro bwa iai ngkai te kerake ni mwaitia kaain Kiribati ake a maewe ni mwakuri I aban tinaniku. N 2016 ao atia kaain Kiribati ni mwakuri ni kambwana aikai n te mwaiti ae 215 ma e korakora keraken te ware aei n 2017 bwa e nakon 439 botaia ni kabane.\nE kamatata naba HE Beretitenti Taneti Maamau bwa te tautaeka e aki mamatu ni kakaea angan reken te kabwaia nakoia ana botanaomata bwa mwakurian ao kakoroan ana kanoa ni mii iaon te KV20, n te tai aio ao iai riki aua aba itinanikun Kiribati ake e taketeni ngkai te tautaeka n aron aba aika irarikira aikai; Matiare, Palau, FSM ao ai te Cook island ibukin tebonakin te bwaeao. Iai naba 10 neeti ma I Kiribati ake ana kamwakuraki I Tuvalu, e kamatoa aio Beretitenti Taneti Maamau.\nE kamatoa HE Beretitenti Taneti Maamau bwa e a moanna ngkai n tamaroa wakinan te reitaki ma kambwana I aban nako tinaniku.


O Ngkoe te Uea ae akoi!… • Kabutireirei • Tataro Ni Bahá’í\nアブドル・バハ • 306 words\nアブドル・バハ • 517 words\nおお神よ、　おお神よ。あなたは、　あなたの創り給いました者に対する時、私がいかに弱く、　卑しく、つましい者であるかを見給う。にもかかわらず、私はあなたを信じ、あなたの御力とご威力とに頼り、あなたの力強い僕らに向かい、御教えを広めようと立ち上がりました。…\nアブドル・バハ • 743 words\nアブドル・バハ • 1264 words\nアブドル・バハ • 674 words\nアブドル・バハ • 350 words\nアブドル・バハ • 476 words\nアブドル・バハ • 386 words\nアブドル・バハ • 298 words\nアブドル・バハ • 426 words\nCurrently reading prayer in Kiribati. Return to 日本語.\nKaotaki nakoia kaain te Bahá’í n Aonon Meangmainiku\nTe bubuti ae inano e kona ni warekaki irouia taan reirei ao raao ni katoa bong:\nO Ngkoe te Uea ae akoi! Ko na neboaki bwa Ko a tia ni kaota te kawai ae ineti ibukin te kairiri, ni kauki mataroan abanuea ao ni Kaotiko rinanon Taain te Oioi. Nakon te mataki Ko a tia n anganna te noraba; nakon te bonokau Ko a tia n anganna te ongo; Ko a tia ni kamaiua te mate; Ko a tia ni kaubwaia te kainnano; Ko a tia ni kaota te kawai nakoia ake a tia ni mwaninga nako; Ko a tia ni kairia ake a ure riaia nakon mwanibwan te kairiri; Ko a tia ni kariaia te ika ae takaroro bwa e na roko ni marawan te oioi; ao Ko a tia ni kaoia mannikiba aika tiotionako nakon rootin arokan te nanoanga.\nO Ngkoe te Kabanea ni Korakora! Bon Am toro ngaira aika kananoanga; ti raroa nako ao ti ririkana Menam irarikira, ti bon takaroroa ranin Am mwanibwa, ti aoraki, ti bwarua Am kakamaiu. Ti nakonako inanon Kawaim ma bon akea ara oi ke oin ara kantaninga ma tii kabutanakoan Boiararam, n te aro bwa tamnei ni kabane a na kona n irakea bwanaaia: O te Atua, “Kairira nakon te kawai ae ineti.” A bia kaureaki mataia bwa a na nora te oota ao a bia kainaomataaki man rotongitongin te roonnano. A bia ikotaki ni katobibia tauran Am kairiri. A bia taan aki kabwaibwaiaki aikai ni katoaki ma te tibwa. A bia kananoanga aikai n riki n onimakinaki n taekan Kamiimiim.\nO te Kabanea ni Korakora! Taraira ma te mata n nanoanga. Anganiira te kamatoaki ni karawa. Kataua nako aora ikeiken te Tamnei ae Raoiroi, n te aro bwa ti na buokaki inanon ara beku Ibukim ao, n ai aron itoi aika raneanea, kaotai mwakoro n aono aikai ma ootan Am kairiri.\nNi koaua, bon Moan te Mwaaka Ngkoe, te Korakora, te Wanawana ao te Nooraba.